text: Վաշինգտոն (Կոլումբիայի շրջան) (Վաշինգտոն ԴիՍի) (), Ամերիկայի Միացյալ Նահանգների մայրաքաղաքը։ Պաշտոնական անվանումը` Կոլումբիա շրջան (, կրճատ` D.C): Որպեսզի քաղաքը չշփոթեն երկրի հյուսիս-արեւմուտքում գտնվող համանուն նահանգի հետ, ամերիկացիներն իրենց խոսակցական լեզվում այն ավանում են «Դի Սի» կամ «Վաշինգտոն Դի Սի»։ Կոլումբիա շրջանն ինքնուրույն տարածք է, որ չի մտնում ոչ մի նահանգի կազմում։ Այն ձեւավորվել է 1790 թվականին հատուկ ակտով եւ ներառել է Ջորջթաուն, ինչպես նաեւ Ալեքսանդրիա (մինչեւ 1846 թվականը) քաղաքները։ Վաշինգտոն քաղաքը հիմնադրվել է 1791 թվականին եւ անվանակոչվել ԱՄՆ-ի առաջին նախագահ Ջորջ Վաշինգտոնի պատվին։ 1871 թվականին Վաշինգտոն եւ Ջորջթաուն քաղաքները, ինչպես նաեւ Վաշինգտոն կոմսությունը հռչակվում են որպես ինքնուրույն վարչական միավոր`միավորվելով Կոլումբիա շրջանում։ Քաղաքը գտնվում է Պոտոմակ գետի հյուսիսային ափին։ Այն հարավ-արեւմուտքում սահմանակցում է Վիրջինիա եւ մնացած բոլոր կողմերից` Մերիլենդ նահանգների հետ։ Քաղաքի մշտական բնակչությունը կազմում է 600.000 մարդ, սակայն աշխատանքային շաբաթվա ընթացքում քաղաքամերձ բնակավայրերի բնակիչների հաշվին այն աճում է` հասնելով մինչեւ մեկ միլիոնի։ Վաշինգտոնի ագլոմերացիայի բնակչությունը կազմում է մոտ 5.4 միլիոն մարդ. այդ ցուցանիշով այն ութերորդն է երկրում։ Վաշինգտոնում են գտնվում նահանգային կառավարության երեք ճյուղերի գլխավոր ներկայացուցչությունները` ներառյալ ԱՄՆ-ի նախագահի նստավայրը Սպիտակ տունը, ինչպես նաեւ համազգային նշանակության բազմաթիվ հուշարձաններ ու թանգարաններ։ Քաղաքում տեղակայված են բազմաթիվ դեսպանություններ, Համաշխարհային բանկի, Արժույթի միջազգային հիմնադրամի, Ամերիկյան պետությունների կազմակերպության, Միջամերիկյան զարգացման բանկի, Առողջապահության համաամերկյան կազմակերպության գլխավոր գրասենյակները։ Վաշինգտոնը ղեկավարում է քաղաքային խորհուրդը, որը բաղկացած է 13 անդամից՝ քաղաքապետի գլխավորությամբ, սակայն ԱՄՆ Կոնգրեսն ունի գերակա իշխանություն քաղաքի նկատմամբ եւ կարող է փոփոխել խորհրդի ընդունած օրենքները։ Այդ իսկ պատճառով քաղաքի բնակիչներն ունեն ինքնակառավարման ավելի քիչ օրենքներ, քան այլ նահանգների բնակիչները։ Կոլումբիա շրջանն ԱՄՆ-ի Կոնգրեսի Ներկայացուցիչների պալատում ունի ձայնի իրավունք չունեցող ներկայացուցիչ։ 1961 թվականին՝ մինչեւ ԱՄՆ Սահմանադրության 23-րդ բարեփոխման վավերացումը, շրջանի բնակիչները ձայնի իրավունք չունեին նաեւ նախագահական ընտրություններում։ Քաղաքի նշանաբանն է Արդարադատությունը բոլորի համար (, ): Պատմություն Վաղ շրջան Հնագիտական տվյալների համաձայն` ժամանակակից Անակոստիա գետի մոտ առնվազն 4.000 տարի առաջ ապրել են ամերիկյան բնիկները։ Եվրոպացիները հետազոտել են այս տարածքները 17-րդ դարի սկզբից. նրանցից առաջիններից մեկը կապիտան Ջոն Սմիթն էր։ Ժամանակակից Վաշինգտոն քաղաքի տեղում եղել են մի քանի բնակավայրեր, գյուղեր։ Ժամանակակից Կոլումբիա շրջանի առաջին գաղութարար հողատերերը եղել են Ջորջ Թոմփսոնը եւ Թոմաս Ջերարդը։ 1662 թվականին նրանք որպես նվեր ստացել են Կապիտոլիում բլրի շրջակա հողերը եւ այլ հողատարածքներ Պոտոմակ գետի ստորին հատվածում։ Թոմփսոնը 1670 թվականին Կապիտոլիում բլրին առընթեր իր հողատարածքները վաճառել է Թոմաս Նոթլիին, ինչից հետո տարածքն անցել է Դենիել Քերոլին։ 1697 թվականին Մերիլենդի իշխանությունները կառուցեցին ամրություն` բնիկ ամեիկացիներին քշելով արեւմուտք։ 1751 թվականին, երբ Մերիլենդի օրենսդիր իշխանությունը 280 ֆունտով 60 ակր հողատարածք է գնել Ջորջ Գորդոնից եւ Ջորջ Բիելից, հիմնադրվել է Ջորջթաունը։ Մոտավորապես նույն ժամանակ` 1749 թվականին, հիմնադրվել է Ալեքսանդրիան։ Ջորջթաունը Պոտոմակ գետի հոսանքի ուղղությամբ ամենաբարձր բնակավայրն էր, որի մոտ օվկիանոսից կարելի էր հասնել առեւտրական նավերով։ Ջորջթաունը, գաղութային Մերիլենդից ծխախոտի եւ այլ ապրանքների առեւտրի շնորհիվ, վերածվել է ծաղկուն նավահանգստի։ Քաղաքի նախագծումն ու կառուցումը 18-րդ դարի վերջին Մայրցամաքային Առաջին կոնգրեսից սկսած եւ Երկրորդ կոնգրեսի կողմից անկախության հռչակումից հետո նոր պետության մայրաքաղաքը Ֆիլադելֆիան էր։ Տարբեր հանգամանքներով պայմանավորված` ԱՄՆ-ի գոյության առաջին տարիներին երկրի գլխավոր քաղաքի կարգավիճակն անցնում էր տարբեր քաղաքներին` ամեն անգամ, սակայն, կրկին այդ դերը զիջելով Ֆիլադելֆիային։ Վերջին ժամանակահատվածը, երբ Ֆիլադելֆիան ունեցել է ամերիկյան մայրաքաղաքի կարգավիճակ, եղել է 1778-1783 թվականների հատվածը։ 1783 թվականի հունիսին Անկախության սրահի () պատերի տակ հավաքվել է դժգոհ զինվորների բազմություն` պահանջելով վճարել Անկախության պատերազմի ծառայության համար։ Կոնգրեսի պատվիրակներն իրենց հերթին Փենսիլվանիայի նահանգապետ Ջոն Դիկինսոնին պահանջ են ներկայացնում, որ նա ապահովի ազգային խորհրդարանի անվտանգ աշխատանքը, եւ աշխարհազոր է հավաքում այն պաշտպանելու նպատակով։ Սակայն Դիքինսոնը հրաժարվում է ճնշել բողոքի ցույցը։ Այս իրադարձությունը ստանում է «Փենսիլվանյան փոթորիկ» անվանումը, ինչի արդյունքում հունիսի 21-ին Կոնգրեսը ստիպված է լինում փախչել Փրինսթոն` Նյու Ջերսի նահանգ։ Դիքինսոնի` ազգային կառավարությանը պաշտպանելու մտքից հրաժարվելը քննարկման նյութ է դարձել 1787 թվականի Ֆիլադելֆիայի կոնվենտում, որտեղ ընդունվել է ԱՄՆ-ի Սահմանադրությունը։ Առաջին հոդվածի 8-րդ մասը Կոնգրեսին իշխանություն է տալիս. 1788 թվականի հունվարի 23-ին Ջեյմս Մեդիսոնը «Ֆեդերալիստի» No 43 հոդվածում նաեւ նշել է, որ ազգային մայրաքաղաքը պետք է անկախ լինի նահանգներից հենց իր իսկ անվտանգության ու սպասարկման համար։ Սահմանադրությունը, սակայն, չէր սահմանում նոր մայրաքաղաքի գտնվելու վայրը։ Մերիլենդ, Նյու Ջերսի, Նյու Յորք եւ Վիրջինիա նահանգներն առաջարկում էին իրենց տարածքները նոր մայրաքաղաքի համար։ Հյուսիսային նահանգները նախընտրում էին, որ մայրաքաղաք հռչակվի իրենց խոշոր քաղաքներից մեկը, իսկ հարավային նահանգները, ընդհակառակը, ցանկանում էին, որ նոր մայրաքաղաքը կինի իրենց տարածքում։ Ավելի ուշ 1790 թվականի համաձայնագրով, որը ստորագրել են Ջեյմս Մեդիսոնը, Ալեքսանդր Համիլթոնը եւ Թոմաս Ջեֆերսոնը, նոր մայրաքաղաքը պետք է գտնվեր Պոտոմակ գետի ափին` Վիրջինիայի ու Մերիլենդի սահմանին։ Համիլտոնն առաջարկում էր, որ դաշնային նոր կառավարությունն իր վրա վերցնի պարտքերը, որոնք նահանգները հավաքել էին անկախության համար մղվող պատերազմի ժամանակ։ Սակայն 1790 թվականին հարավային նահանգները զգալիորեն փոխհատուցում են իրենց պարտքերը։ Համիլտոնի առաջարկը պահանջում էր, որ հարավային նահանգները վճարեն հյուսիսային նահանգների պարտքի մի մասը` փոխարենը մայրաքաղաքը կառուցելով իրենց տարածքում։ Ջեֆերսոնն ու Մեդիսոնը սատարում են այդ առաջարկը` ապահովելով նոր մայրաքաղաքի տեղը հարավային նահանգներում։ 1790 թվականի հուլիսի 16-ի օրենքը նախատեսում էր նոր մայրաքաղաքի գտնվելը այն շրջանում, որը կհռչակի նախագահ Ջորջ Վաշինգտոնը։ Դաշնային շրջանի սկզբնական ձեւը քառակուսի էր` ամեն կողմը տասը մղոն երկարությամբ, եւ Վաշինգտոնն ուզում էր մայրաքաղաքի մեջ ներառել Ալեքսանդրիան։ 1791 թվականին Կոնգրեսը դաշնային շրջանի մեջ Ալեքսանդրիան ներառելու համար ուղղում է արել օրենքում։ Այս օրենքի համաձայն` նախագահ Վաշինգտոնը 1791 թվականին երեք լիազոր (Թոմաս Ջոնսոն, Դենիել Քերոլ եւ Դեւիդ Ստյուարտ) է նշանակում, որպեսզի վերահսկեն դաշնային շրջանի ու մայրաքաղաքի հատակագծումը, դիզայնը եւ սեփականության ձեռքբերումը այդ տարածքում։ 1791 թվականի սեպտեմբերի 9-ին նրանք համաձայնում են քաղաքն անվանել Ջորջ Վաշինգտոնի պատվին, իսկ շրջանն անվանում են Կոլումբիա` ի պատիվ ԱՄՆ-ն խորհրդանշող կերպարի։ 1791-1792 թվականներին ճարտարապետ Էնդրյու Էլիքոթը եւ նրա օգնականները սահմանում են քաղաքի սահմանները` 40 մեծ քար դնելով նրա պարագծով։ Այդ քարերից շատերը մինչ օրս էլ նույն տեղում են մնացել եւ այժմ համարվում են ազգային հուշարձաններ։ Այդպիսով, նոր քաղաքը սկսում են կառուցել Պոտոմակ գետի հյուսիսային ափին` Ջորջթաունից արեւելք։ 1800 թվականի նոյեմբերի 17-ից ԱՄՆ-ի Կոնգրեսը հաստատվում է Վաշինգտոնում։ 19-րդ դար 1801 թվականին ընդունված որոշման համաձայն` ձեւավորվել է Կոլումբիա շրջանը, որի մեջ մտել են Վաշինգտոնը, Ջորջթաունը եւ Ալեքսանդրիան։ Այնուհետեւ տվյալ տարածքը բաժանվել է երկու շրջանի` Վաշինգտոն (Պոտոմակից հյուսիս եւ արեւելք) եւ Ալեքսանդրիա (գետից հարավ եւ արեւմուտք)։ Այս օրենքն ընդունելուց հետո Վաշինգտոնի քաղաքացիները արդեն չեն համարվել Մերիլենդի եւ Վիրջինիայի բնակիչներ։ 1814 թվականի օգոստոսի 24-25-ին անգլո-ամերիկյան պատերազմի շրջանակներում ծովակալ Ջորջ Քոբերնի գլխավորությամբ անգլիացիները գրավում եւ հրդեհի են մատնում Վաշինգտոնը, ինչի արդյունքում այրվում են Կապիտոլիումը, գանձարանը եւ Սպիտակ տունը։ Կառավարական շինությունների մեծ մասը վերականգնում են, սակայն Կապիտոլիումը, որը դեռեւս վերականգնման շրջանում էր, ներկայիս տեսքն ստացել է միայն 1868 թվականին։ 1830-1840-ական թվականներին Ալեքսանդրիայի հարավային շրջանում սկսվում է տնտեսական անկումը, որի պատճառ են հանդիսանում տեղի աբոլիցիոնիստների գործողությունները, ովքեր հասնում են այն բանին, որ վերանա ստրկատիրությունը այն ժամանակ, երբ ստրկավաճառությունը հանդիսանում էր շրջանի տնտեսության հենքը։ 1840 թվականին Ալեքսանդրիայի բնակիչները դիմում են Կոնգրեսին խնդրանքով, որ իրենց հողատարածքները հետ ընդգրկվեն Վիրջինիա նահանգի կազմի մեջ։ 1846 թվականի հուլիսի 9-ին Կոնգրեսը բավարարում է այդ պահանջը։ 1850 թվականի համաձայնագրով քաղաքում արգելվում է ստրկավաճառութունը (բայց ոչ ստրկությունը)։ 1860 թվականին քաղաքի սեւամորթ բնակչությունը մոտ 80 %-ով բաղկացած էր ազատ բնակիչներից։ 1861 թվականի Ամերիկայի քաղաքացիական պատերազմը հանգեցրեց բնակչության աճին հիմնականում ազատագրված ստրուկների հոսքի հաշվին։ 1862 թվականին ԱՄՆ-ի նախագահ Աբրահամ Լինկոլնը ստորագրել է ակտ, որով ազդարարվում էր ստրկության վերջը մայրաքաղաքում։ Դրանից հետո ազատ է հռչակվում մոտ 3.100 մարդ. К 1870 году население города увеличилось почти до 132 000 человек: 1870 թվականին քաղաքի բնակչությունը հասնում էր 132.000-ի։ Չնայած քաղաքի աճին` Վաշինգտոնի փողոցները մնում էին չսալահատակված, ինչի հետեւանքով հաճախ անձրեւից հետո անհնար էր դառնում դրանցով քայլելը խիստ ցեխի պատճառով։ Ճանապարհների վիճակն այնքան վատ էր, որ Կոնգրեսի մի քանի անդամներ առաջարկում են նույնիսկ տեղափոխել մայրաքաղաքը մեկ այլ վայր։ 1871 թվականին ընդունված օրենքով Կոնգրեսը ստեղծում է կառավարություն ամբողջ շրջանի ղեկավարումն իրականացնելու համար` դրա հետ մեկտեղ միավորելով Վաշինգտոն, Ջորջթաուն քաղաքները մեկ միավորում, որը ստանում է Կոլումբիայի շրջան պաշտոնական անվանումը։ Նույնիսկ այն բանից հետո, երբ իրավական տեսանկյունից Վաշինգտոն քաղաքի գոյությունը դադարեցվել էր 1871 թվականին, այդ անունը շարունակվում է կիրառվել ամբողջ շրջանը մատնանշելու համար։ Նույն օրենքով Կոնգրեսը հանձնաժողով է նշանակում քաղաքը մոդեռնացնելու նպատակով։ 1873 թվականին նախագահ Ուլիսես Ս. Գրանթը նահանգապետ է նշանակում Ալեքսանդր Շեփարդին։ Նույն թվականին Շեփարդը 20 միլիոն դոլար (2007 թվականի հաշվարկով` 357 միլիոն դոլար) է ծախսում հասարակական աշխատանքների վրա։ Վաշինգտոնը մոդեռնացվում է քաղաքային բյուջեի նյութական սպառման հաշվին։ 1874 թվականին Կոնգրեսը պաշտոնանկ է անում Շեփարդին, եւ քաղաքի վերազինման փորձեր այլեւս չեն ձեռնարկվում ընդհուպ մինչեւ 1901 թվականը։ 20-րդ դար Քաղաքի բնակչության թվաքանակը համեմատաբար կայուն էր մինչեւ 1930-ական թվականների Մեծ ճգնաժամը, երն Ֆրանկլին Ռուզվելտի Նոր կուրսի օրենսդրությամբ ավելացավ պետական ծառայողների թիվը Վաշինգտոնում։ Երկրորդ համաշխարհային պատերազմը ակտիվացրեց կառավարության գործունեությունը` լրացնելով մայրաքաղաքում քաղծառայողների թիվը։ 1950 թվականին քաղաքի բնակչությունը հասավ իր գագաթնակետին` 802.178 բնակիչ։ 1961 թվականին ընդունվել է ԱՄՆ-ի Սահմանադրության 23-րդ բարեփոխումը, որը Վաշինգտոնին տրամադրում էր երեք ձայն ընտրողների կոլեգիայում նախագահի ընտրության համար, սակայն դարձյալ կոնգրեսմեն ընտրելու հնարավորություն չէր ընձեռում։ 1968 թվականի ապրիլի 4-ին, կապված քաղաքացիական իրավունքների շարժման առաջնորդ Մարտին Լյութեր Քինգի սպանության հետ, քաղաքում` հատկապես աֆրոամերիկյան եւ առեւտրական թաղամասերում, անկարգություններ են տեղի ունենում, որոնք շարունակվում են երեք օր, քանի դեռ չի հաջողվում այն ճնշել 13.000-անոց դաշնային եւ ազգային գվարդիայի զորաբանակի միջոցով։ Այրվում են շատ խանութներ, տարբեր շինություններ, որոնց վերականգնումը ձգձգվում է մինչեւ 1990-ական թվականների վերջերը։ 1973 թվականին Կոնգրեսը որոշում է ընդունում Կոլումբիա շրջանի ինքնակառավարման մասին, որով նախատեսվում էր քաղաքի կառավարումը քաղաքային խորհրդի կողմից` ընտրված քաղաքապետի գլխավորությամբ։ 1975 թվականին Ուոլթեր Վաշինգտոնը դառնում է առաջին ընտրված եւ միաժամանակ ԱՄՆ-ի մայրաքաղաքի առաջին սեւամորթ քաղաքապետը։ Սակայն 1980-1990-ական թվականներին քաղաքային խորհուրդը քննադատվում է ոչ հմուտ ղեկավարման եւ բյուջեի միջոցները անտեղի վատնելու պատճառով։ Քաղաքը վերականգնում էր մինչեւ 2001 թվականն ունեցած իր ֆինանսական վիճակը, երբ Սենատի գործունեությունը վերահսկման ուղղությամբ կասեցվել էր։ 21-րդ դար 2001 թվականի սեպտեմբերի 11-ին Վաշիգտոնի հարեւան Արլինգտոնում տեղի է ունեցել ահաբեկչական գործողություն. «Ամերիկյան ավիաընկերությունների» () No 77 չվերթի ինքնաթիռը մխրճվել է Պենտագոնի արտաքին ձախ թեւի մեջ։ Արաբ մահապարտ ահաբեկիչների խումբը, առգրավելով քաղաքացիական ինքնաթիռը, այն ուղղել է պաշտպանության նախարարության շենքի վրա։ Արդյունքում մահացել է 189 մարդ` ներառյալ հինգ ահաբեկիչները, ինքնաթիռի 59 ուղեւորները եւ Պենտագոնի 125 աշխատակիցները։ Ահաբեկչությունից հետո սկսվել է հուշահամալիրի կառուցումը` նվիրված զոհերի հիշատակին։ Այն բացվել է 2008 թվականի սեպտեմբերի 11-ին` ողբերգության 7-րդ տարելիցին։ Աշխարհագրություն Վաշինգտոնը գտնվում է ԱՄՆ-ի հյուսիս-արեւելքում` Ատլանտյան օվկիանոսի ափից մոտ 53 կմ հեռավորության վրա։ Քաղաքի մակերեսը 177 կմ2 է, որից 159 կմ2-ն բաժին է ընկնում ցամաքին, իսկ 18 կմ2-ն` ջրին։ Ցամաքային հատվածում քաղաքը գտնվում է Մերիլենդ նահանգի տարածքում. այն շրջապատված է նրանով ամեն կողմից` բացի հարավ-արեւմուտքից։ Քաղաքը գտնվում է երեք գետերի մոտ` Պոտոմակ` եւ նրա երկու վտակների` Անակոստիայի եւ Ռոկ Կրիկի։ Մեկ այլ վտակ` Թայբեր Կրիկը, որն անցնում էր Ազգային ծառուղով, 1870-ական թվականներին ամբողջովին իջեցվել է քաղաքի տակ։ Պոտոմակին զուգահեռ քաղաքով անցնում է Վաշինգտոնի ջրանցքը, որը թափվում է Անակոստիայի մեջ։ Վտակ է ձեւավորել նաեւ ներկայումս գերլցված Վաշինգտոն Սիթի ջրանցքը, որի միջոցով 1815-1850-ական թվականներին քաղաքի միջով Անակոստիա գետին են հասել։ Չեսապիկ եւ Օհայո ջրանցքները սկիզբ են առել Ջորջթաունում եւ 19-րդ դարում օգտագործվել են Պոտոմակ գետի Փոքր ջրանցքները շրջանցելու համար, որոնք գտնվում էին Վաշինգտոնի հյուսիս-արեւմուտքում` Ատլանտյան ափի եզրագծին։ Քաղաքի սահմաններում տեղակայված են մի քանի կղզիներ։ Պոտոմակի վրա են գտնվում Թեոդոր Ռուզվելտի, Կոլումբիայի, Երեք քույրերի եւ մի քանի այլ մանր կղզիներ։ Անակոստիայի խոշորագույն կղզին Քինգմենի կղզին է։ Ի հեճուկս քաղաքային լեգենդի` Վաշինգտոնը չի կառուցվել չորացված ճահիճների վրա։ Այն ժամանակ, երբ, իրոք, ճահճուտները շրջապատում էին այս գետերի հարակից տարածքները, քաղաքի տարածքի մեծ մասը կազմում էին գյուղատնտեսական նշանակության տարածքներն ու բլուրները։ Քաղաքի ամենաբարձր կետը Ռենո կետն է, որ գտնվում է Ֆորտ Ռենոյի այգում` ծովի մակարդակից 125 մ բարձրության վրա։ Ամենացածր կետը Պոտոմակ գետի հունն է։ Վաշինգտոնի աշխարհագրական կենտրոնը գտնվում է 4-րդ եւ Էլ սթրիթ () փողոցների հատման կետում։ Վաշինգտոնի տարածքի մոտ 20 %-ը` 7.464 ակր, կազմում են այգիների տնկարկները։ Բնակչության խտության մեծությամբ այն երկրորդն է Նահանգներում։ Ազգային պարկերի ամերիկյան ծառայությունը տնօրինում է քաղաքի բնական միջավայրի մեծ մասը` ներառյալ այնպիսի պարկեր, ինչպիսիք են Ազգային ծառուղին, Ռոկ Կրիկը, Թեոդոր Ռուզվելտի կղզու պարկը, Սահմանադրության այգիները եւ այլն։ Ռոկ Կրիկ քաղաքյին այգին, որ հիմնադրվել է 1890 թվականին եւ ունի 1.754 ակր (7.10 կմ2) մակերես, մեծությամբ չորրորդ ազգային պարկն է երկրում։ Այստեղ հաստատվել են տարբեր կենդանիներ ու թռչուններ` եղջերու, կուղբ, բու, շնագայլ, աճում են տարատեսակ բույսեր։ Բնական միջավայրի միակ մասը, որը չի գտնվում Ազգային պարկերի ծառայության ենթակայության տակ, Ազգային դենդրարիումն է, որ գտնվում է ամերիկյան գյուղատնտեսության նախարարության տնօրինման ներքո։ Վաշինգտոն քաղաքի տեսքը Վաշինգտոնի կոթողից Կլիմա Վաշինգտոնը գտնվում է մերձարեւադարձային խոնավ կլիմայական գոտու հյուսիսային շրջանում, սակայն համաձայն Trewartha կլիմայական դասակարգման` քաղաքն ունի չափավոր ծովային կլիմա։ Ձմեռները սովորաբար ցուրտ են, թուլյ ձյունով, որ սովորաբար տարեկան կազմում է 37 սմ։ Ձմեռային միջին ջերմաստիճանը կազմում է 3.3 °C դեկտեմբերի կեսից մինչեւ փետրվարի կեսը։ Ձյունամրրիկները Վաշինգտոնին անհանգստացնում են միջին հաշվարկով 4-6 տարին մեկ։ Ամենաուժեղ փոթորիկներն անվանում են նորդիստեր, որոնք, որպես կանոն, ուղեկցվում են ուժգին քամով, հորդառատ անձրեւով կամ ձյունով։ Այս փոթորիկները հաճախ բնորոշ են լինում Ամերիկայի արեւելյան ափին։ Ամառները շոգ են ու խոնավ։ Հուլիսի միջին ջերմաստիճանը 26.4 °C է, օրական միջին խոնավությունը` մոտ 66 %։ Ամառային բարձր ջերմաստիճանի եւ խոնավության միագումարը հանգեցնում է հաճախակի ամպրոպների, ինչն էլ երբեմն հանգեցնում է պտտահողմերի առաջացման։ Վաշինգտոնում գրանցված ամենաբարձր ջերմաստիճանը գրանցվել է 1918 թվականի օգոստոսի 6-ին եւ 1930 թվականի հուլիսի 20-ին` +41 °C, մինչդեռ ամենացածր ջերմաստիճանը` −26 °C, գրանցվել է 1899 թվականի փետրվարին` Մեծ ձյունամրրիկի ժամանակ։ Գարունն ու աշունը մեղմ են եւ տաք։ Վաշինգտոնի հատակագիծ Վաշինգտոն ԿՇ-ն պլանային քաղաք է։ 1791 թվականին ԱՄՆ-ի նախագահ Ջորջ Վաշինգտոնը ֆրանսիացի ճարտարապետ, քաղաքաշինարար Պիեր Շարլ Լ'Էֆանտին հանձնարարում է մշակել նոր մայրաքաղաքի հատակագիծը, իսկ շոտլանդացի տեղագրագետ Ալեքսանդր Ռալսթոնին նշանակում է նրան օգնական քաղաքի հատակագիծը կազմելու գործում։ Լ'Էֆանտի ծրագիրն առանձնանում էր լայն փողոցներով եւ ծառուղիներով, որոնք սկիզբ էին առնում ուղղանկյուն հատվածներից` տարածություն ապահովելով բաց տարածքների եւ լանդշաֆտային դիզայնի համար։ Նա քաղաքի հատակագիծը մշակելիս հաշվի էր առել այնպիսի քաղաքների հատակագծեր, ինչպիսիք են Փարիզը, Ամստերդամը, Կարլսրուեն եւ Միլանը, ուր նրան ուղարկել էր Թոմաս Ջեֆերսոնը։ Ճարտարապետի դիզայնում նախատեսված էր հսկա ծառուղի` մոտ մեկ մղոն (1.6 կմ) եւ 400 ֆուտ (120 մ) երկարությամբ, այն շրջանում, որտեղ այժմ Ազգային մոլն է։ Լ'Էֆանտի ծրագիրը 1792 թվականի մարտին վերանայել է Էնդրյու Էլիքոտը։ Նախագահ Վաշինգտոնը Լ'Էֆանտին պաշտոնից հեռացրել է 1792 թվականին երեք կոմիսարների հետ ունեցած կոնֆլիկտի պատճառով, ովքեր նշանակված էին վերահսկելու մայրաքաղաքի կառուցումը։ Էլիքոթին, ով աշխատել էր Լ'Էֆանտի հետ` նկարելով քաղաքը, հանձնարարվում է ավարտին հասցնել նախագիծը։ Չնայած Էլիքոթը փոփոխություններ է մտցնում նախնական ծրագրում` այդ թվում փոխելով որոշ փողոցների մոդելները, այնուամենայնիվ Լ'Էֆանտին է վերագրվում քաղաքի ընդհանուր դիզայնը։ 1900-ական թվականների սկզբին Լ'Էֆանտի` ազգային խոշոր մայրաքաղաք ստեղծելու ծրագիրը մթագնեցին արվարձաններն ու պատահականորեն կառուցված շինությունները` ներառյալ երկաթուղային կայարանը Ազգային մոլում։ Կոնգրեսը ձեւավորում է հատուկ կոմիտե, որ մեղադրվում է Վաշինգտոնի հանդիսավոր կենտրոնը զարդարելու մեջ։ Այն, ինչ հայտնի դարձավ Մաքմիլանի հատակագիծ անվանումով, ավարտին է հասցվել 1901 թվականին եւ ներառում է Կապիտոլիումի եւ Ազգային առեւտրի կենտրոնի տարածքների վերաիմաստավորումը, արվարձանների մաքրումը եւ պարկի նոր համակարգի ստեղծումը։ Ենթադրվում է, որ այս ծրագիրը հիմնականում պահպանել էր Լ'Էֆանտի նախագծի դիզայնը։ Օրենքի համաձայն` Վաշինգտոնի հորիզոնը ցածր է եւ ձգված։ Շինությունների բարձրության մասին 1910 թվականի դաշնային օրենքը թույլատրում է հարակից փողոցի լայնությունից ավելի բարձր չեղող շենքերի բարձրությունը ավելացնել եւս 20 ֆուտով (6.1 մ)։ Չնայած տարածում գտած կարծիքին` ոչ մի օրենքով երբեք չի սահմանափակվել շենքերի բարձրությունը` Կապիտոլիումի կամ Վաշինգտոնի հուշակոթողի բարձրությունը (169 մ) գերազանցելու. հուշակոթողը շարունակում է մնալ շրջանի ամենաբարձր կառույցը։ Քաղաքի ղեկավարները քննադատել են բարձրության սահմանափակումը, որ դարձել է շրջանի բնակարանային ֆոնդի սակավության, տրանսպորտային դժվարությունների պատճառ, որոնցով էլ պայմանավորվել է քաղաքի ընդարձակումը։ Կոլումբիա շրջանը բաժանված է ոչ հավասար չորս քառորդի` հյուսիս-արեւմուտք, հյուսիս-արեւելք, հարավ-արեւելք, հարավ-արեւմուտք։ Քառորդները սահմանափակող առանցքները ճառագայթում են Կապիտոլիումի շենքից։ Ճանապարհների բոլոր անվանումները պարունակում են քառորդի հապավում. որպեսզի մատնանշվեն դրանց տեղն եւ տների համարները, որպես կանոն, համապատասխանում են Կապիտոլիումից հեռու գտնվող թաղամասերի քանակին։ Փողոցների մեծ մասը ցանցի նման ձգվում է արեւելքից արեւմուտք ուղղությամբ եւ նշվում է տառերով (օրինակ` C Street SW), իսկ հարավից հյուսիս ձգվող փողոցները` թվերով (օրինակ` 4-րդ փողոց NW): Տրամագծով տեղաբաշխված են մայրուղիները, որոնցից շատերն անվանված են նահանգների պատվին։ Վաշինգտոնի տարածքը հյուսիսում սահմանափակված է Հյուսիսային փողոցով (1890 թվականին անվանակոչվել է Ֆլորիդայի պողոտա), արեւմուտքում` Ռոկ Կրիկով եւ արեւելքում` Անակուսիա գետով։ Վաշինգտոնի փողոցային ցանցը հնարավորինս ընդարձակվել է ամբողջ շրջանում` սկսած 1888 թվականից։ Ջորջթաունի փողոցները վերանվանվել են 1895 թվականին։ Հատուկ ուշադրության են արժանի որոշ փողոցներ, օրինակ` Փենսիլվանիայի պողոտան, որը Սպիտակ տունը միացնում է Կապիտոլիումին եւ K փողոցին, որտեղ տեղակայված են լոբիստական մի շարք խմբավորումների գրասենյակները։ Վաշինգտոնում հաշվվում է 177 դեսպանատուն, որոնք կազմում են մոտավորապես 297 շենք. դրանք գտնվում են 1.600 բնակելի տների շրջանից դուրս, որոնք պատկանում են այլ երկրների։ Դրանցից շատերը գտնվում են Մասաչուսեթս պողոտայի շրջանում, որը ոչ պաշտոնապես հայտնի է որպես Ռոու դեսպանություն։ Ճարտարապետություն Վաշինգտոնի ճարտարապետությունը խիստ տարբեր է։ Ըստ Ամերիկյան ճարտարապետական ինստիտուտի 2007 թվականին կազմած վարկանիշային աղյուսակի` «Ամերիկայի սիրված ճարտարապետություն» մրցույթի տասը լավագույն շենքերից վեցը գտնվում են Կոլումբիա շրջանում։ Դրանք են Սպիտակ տունը, Վաշինգտոնի ազգային տաճարը, Թոմաս Ջեֆերսոնի հուշահամալիրը, ԱՄՆ-ի Կապիտոլիումը, Լինքոլնի եւ Վիետնամի վետերանների հուշահամալիրները։ Նորդասական, գոթական, վրացական եւ ժամանակակից այլ ոճեր արտացոլված են վաշիգտոնյան այս վեց եւ ակնառու այլ կառույցներում։ Հայտնի բացառություն են ֆրանսիական երկրորդ կայսրության ոճով կառուցված շենքերը, օրինակ` Էյզենհաուերի գրասենյակը։ Վաշինգտոնի կենտրոնից դուրս ճարտարապետական ոճերն առավել բազմազան են։ Պատմական շինությունները հիմնականում նախագծված են թագուհի Աննայի, ռոմանական, վրացական վերածննդի, բոզ-արի, վիկտորյանական տարատեսակ ոճերով։ Դրանք առավել աչքի են ընկնում այն շրջաններում, որոնք ստեղծվել են քաղաքացիական պատերազմից հետո եւ սովորաբար հետեւում են դաշնային եւ ուշ վիկտորյանական նախագծերին։ Ջորջթաունի Հին քարե տունը կառուցվել է 1765 թվականին, ինչի շնորհիվ այն ամենահին ինքնատիպ շինությունն է քաղաքում։ 1789 թվականին հիմնադրված Ջորջթաունի համալսարանն առանձնանում է ռոմանական, գոթական ու վերածննդի ոճերի միախառնումով։ Ռոլանդ Ռեյգանի շինությունը () ամենախոշոր կառույցն է շրջանում` 288.000 մ2 ընդհանուր մակերեսով։ Ժողովրդագրություն Քաղաքի բնակչությունը միշտ եղել է ոչ բազմամարդ ամերիկյան մնացած մեգապոլիսների համեմատությամբ։ 1860 թվականին` անմիջապես ԱՄՆ-ի քաղաքացիական պատերազմից առաջ, Վաշինգտոնում ապրում էր մոտ 75.000 մարդ, շատ ավելի քիչ, քան ամերիկյան այնպիսի քաղաքներում, ինչպիսիք են Նյու Յորքն ու Ֆիլադելֆիան։ Քաղաքացիական պատերազմից հետո քաղաքի բնակչությունն աճեց մոտ 75 %-ով եւ հարաբերականորեն կայուն էր մինչեւ 1930-ական թվականների Մեծ ճգնաժամը։ Երկրորդ համաշխարհային պատերազմի տարիներին քաղաքի բնակչությունն աճել է դաշնային մարմիններում ընդգրկված քաղծառայողների հաշվին։ 1950 թվականին քաղաքի բնակչության թիվը հասել է իր առավելագույն ցուցանիշին` 802.178 մարդ։ Սակայն շուտով քաղաքն սկսում է կորցնել իր բնակիչներին նրանց` արվարձաններում հաստատվելու պատճառով, քանի որ ճանապարհային ընդարձակված ցանցը մատչելի էր դարձրել քաղաքից դուրս բնակարանները։ 1960-ական թվականների հասարակական անկարգությունները եւ հանցագործությունների քանակի աճը հանգեցրին նրան, որ 1980 թվականին քաղաքի բնակչությունը նվազեց մեկ քառորդով։ Քաղաքի բնակչությունը նվազել է մինչեւ 1990-ական թվականները, սակայն 2000 թվականին առաջին անգամ նկատվեց բնակչության աճ, իսկ 2010 թվականի մարդահամարի տվյալներով տասը տարվա ընթացքում բնակչության թվի աճը կազմել է 5.2 %: Վաշինգտոնում իր հիմնադրման ժամանակներից մինչ օրս միշտ մեծ թվով աֆրոամերիկացիներ են ապրել. Անկախության պատերազմից հետո Վերին հարավի ստրուկները հաստատվել են քաղաքում։ Եթե մինչ պատերազմը սեւամորթ ազատ բնակչությունը կազմում էր բնակչության 1 %-ը, ապա 1810 թվականին այն արդեն կազմում էր 10 %։ 1800-1940 թվականների ընթացքում աֆրոամերիակացիները կազմել են ամբողջ բնակչության մոտ 30 %-ը։ Աֆրոամերիկացի բնակչության թվաքանակը Վաշինգտոնում իր գագաթնակետին է հասել 1970 թվականին, սակայն այդ ժամանակվանից էլ այն սկսել է նվազել դեպի արվարձաններ հոսքի պատճառով, մինչդեռ սպիտակամորթ բնակչության թվաքանակն սկսել է աճել։ 2000 թվականի մարդահամարը ցույց է տվել, որ Վաշինգտոնի բնակիչներից մոտ 33.000 մարդ հոմոսեքսուալ է կամ բիսեքսուալ. այդ ցուցանիշը կազմում է քաղաքի չափահաս բնակչության 8.1 %-ը։ 2012 թվականի մարդահամարի տվյալներով այդ ցուցանիշը հասել է 10 %-ի։ Այդ թվաքանակի աճը կարելի է բացատրել Վաշինգտոնի լիբերալ քաղաքական տրամադրությամբ, որտեղ միասեռ ամուսնությունները հաստատող օրինագիծն ընդունվել է 2009 թվականին քաղաքապետի կողմից։ 2010 թվականի մարդահամարի տվյալներով Վաշինգտոնի բնակչությունը 601.657 մարդ է։ Վերջին տարիներին նկատվում է բնակչության թվաքանակի աճ. 2000 թվականի մարդահամարի տվյալներով քաղաքն ուներ 572.059 բնակիչ։ Աշխատանքային շաբաթվա ընթացքում բնակիչների թիվն աճում է մոտ միլիոնով արվարձաններից մարդկանց ներհոսքի հաշվին։ Վաշինգտոնի ագլոմերացիան` ավելի քան 5 միլիոն բնակչով, հարակից Մերիլենդի եւ Վիրջինիայի շրջանների հետ երկրում ութերորդն է իր թվաքանակով։ Եթե հաշվենք նաեւ Բալթիմորի ագլոմերացիան, ապա բնակչության թիվը կկազմի 8 միլիոն, ինչի շնորհիվ այն չորրորդը կլինի երկրում այդ ցուցանիշով։ 2007 թվականի մարդահամարը ցույց է տվել, որ մայրաքաղաքի բնակչության մոտ մեկ երրորդը գործնականում անգրագետ է։ Դա մասամբ պայմանավորված է այն հանգամանքով, որ ներգաղթյալները (մոտ 74.000 մարդ) վատ գիտեն անգլերեն։ Քաղաքի բնակչության 85.16 %-ը խոսում է անգլերեն, 8.78 %-ը` իսպաներեն եւ 1.35 %-ը` ֆրանսերեն։ Չնայած գործնական անգրագիտության բարձր ցուցանիշին` բնակիչների մոտ 46 %-ն ունի աստիճան, որը ստացել է քոլեջում չորսամյա ուսումնառությունից հետո։ Համաձայն ԱՄՆ-ի մարդահամարի գրասենյակի` 2010 թվականի տվյալների` քաղաքում բնակվում էին 50.7 % աֆրոամերիկացիներ, 38.5 %` սպիտակամորթներ, 3.5 %` ասիացիներ եւ 0.3 % բնիկ ամերիկացիներ։ Այլ ռասաների ներկայացուցիչները կազմել են 4.1 %, իսկ խառնածինները` 2.9 %: Լատինական Ամերիկայից ներգաղթածների թիվը կազմել է 9.1 %: Հանցագործություն Հանցագործությունը Վաշինգտոնում կենտրոնացված է այն շրջաններում, որոնք աչքի են ընկնում չքավորությամբ, թմրանյութերի չարաշահումով։ 2010 թվականին կատարված հետազոտությունները ցույց են տվել, որ քաղաքի թաղամասերի 5 %-ին բաժին է ընկնում շրջանի հանցագործության մեկ քառորդ մասը։ Վաշինգտոնի առավել բարեկեցիկ հյուսիս-արեւմտյան թաղամասերը, որպես կանոն, անվտանգ են, իսկ բռնություններ ու հանցագործություններ ավելի շատ կատարվում են առավել աղքատ թաղամասերում, որոնք կենտրոնացված են քաղաքի արեւելյան հատվածում։ Քաղաքի մոտ 60.000 բնակիչ նախկին դատապարտյալներ են։ Վաշինգտոնը հաճախ է հիշատակվում որպես 1990-ական թվականների սկզբի ԱՄՆ-ի «սպանությունների մայրաքաղաք»։ Սպանությունների քանակն իր առավելագույն ցուցանիշին է հասել 1991 թվականին` տարեկան 479, սակայն աստիճանաբար այս ցուցանիշը սկսել է նվազել։ 2012 թվականին տարեկան սպանությունների թիվը հասել է 88-ի, ինչը ամենացածր ցուցանիշն է` սկսած 1961 թվականից։ Սպանությունների թիվն այդ ժամանակից ի վեր աճել է մինչեւ պատմական այդ նվազագույնը, չնայած այն մոտ է մնում 2000-ական թվականների կեսերի տեմպերին։ 2016 թվականին մայրաքաղաքի ոստիկանական բաժանմունքը գրանցել է 135 սպանություն, ինչը 53 %-ով ավելի է, քան 2012 թվականի ցուցանիշը, սակայն 17 %-ով քիչ, քան 2015 թվականի ցուցանիշը։ Մի շարք թաղամասեր (Columbia Heights եւ Logan Circle) առավել ապահով են դարձել, սակայն գողությունների ու հափշտակությունների ցուցանիշն այդ թաղամասերում բարձր է` պայմանավորված գիշերային կյանքի ակտիվությամբ եւ հարուստ բնակիչների մեծ թվաքանակով։ Համենայն դեպս, հանցագործությունների ընդհանուր թվաքանակը գրեթե կիսով չափ կրճատվել է 1990-ական թվականներին գրանցված առավելագույն ցուցանիշների համեմատությամբ։ 2008 թվականի հունիսի 26-ին ԱՄՆ-ի Գերագույն դատարանը սատարել է հակընդդեմ դատը։ Երկու դատարանն էլ հանգել են այն տեսակետին, որ զենքի արգելքը հակասում է ԱՄՆ-ի Սահմանադրության երկրորդ բարեփոխմանը։ Սակայն դատարանի որոշումը չի նշանակել զենքի վերահսկումից հրաժարումը. օրենքները, որոնք պահանջում են զենքի գրանցում, մնում են ուժի մեջ ճիշտ այնպես, ինչպես քաղաքի վրա հարձակման արգելքը։ Ի լրումն շրջանային ոստիկանական բաժանմունքի` դաշնային իրավապաշտպան մարմինները քաղաքում ունեն իրավասություն. դա առավել նկատելի է 1791 թվականին հիմնադրված պարկում։ Տնտեսություն Վաշինգտոնի տնտեսությունն առաջին հերթին բնորոշվում է քաղաքական կառավարման ոլորտում զբաղվածությամբ, ինչպես նաեւ ծառայությունների մատուցմամբ։ Մեծ տոկոս է կազմում քաղաքի բնակչության այն մասը, որն աշխատում է կառավարման համակարգում, այսինքն` հանդիսանում է դաշնային աշխատող։ Նրանց տոկոսը տարեցտարի փոփոխվում է. դա պայմանավորված է այն հանգամանքով, որ կառավարությունը երբեմն կրճատում, երբեմն էլ ավելացնում է աշխատատեղերը։ 2007 թվականի հունվարին դաշնային ծառայողների թիվը կազմում էր ամբողջ բնակչության 14 %-ը, 2008 թվականին դաշնային կառավարությունը այդ թիվն ավելացրել է` հասցնելով 27 %-ի, քանի որ տրամադրել է լրացուցիչ աշխատատեղեր։ Քաղաքի ՀՆԱ-ն 2008 թվականին կազմել է 97.2 միլիարդ դոլար. այս ցուցանիշով շրջանը 35-րդն է ամերիկյան 50 նահանգների մեջ։ Շատ կազմակերպություններ, ֆիրմաներ, անկախ կազմակերպություններ, ոչ առեւտրային կազմակերպություններ, պրոֆմիություններ, առեւտրային խմբեր իրենց շտաբ-գրասենյակներն ունեն Վաշինգտոնում կամ նրա մերձակայքում դաշնային կառավարությանն ավելի մոտ լինելու նպատակով` զբաղվելով իրենց հետաքրքրությունների լոբբինգով։ 2010 թվականի հունվարին Վաշինգտոնի ագլոմերացիայում գործազրկության տոկոսը կազմել է 6.9 %. դա երկրորդ արդյունքն է ամերիկյան բոլոր առավել մեծ 49 ագլոմերացիաներում։ Անմիջապես Վաշինգտոնում այդ ցուցանիշը կազմում էր 12 %։ Քաղաքում առկա են արդյունաբերության ճյուղեր, որոնք սերտորեն առնչվում են դաշնային կառավարման հետ. դա առաջին հերթին վերաբերում է կրթությանը, ֆինանսներին, պետական քաղաքականությանն ու գիտական հետազոտություններին։ Իրենց եկամուտների ցուցանիշով աշխարհի խոշորագույն 500 ընկերություններից (ըստ Fortune ամսագրի) երկուսը գտնվում են Վաշինգտոնում։ Դրանք են ԱՄՆ-ի փոստային ծառայությունը (68 միլիարդ դոլար շրջանառությամբ զբաղեցնում է 92-րդ տեղը) եւ «Fannie Mae» գործակալությունը (29 միլիարդ դոլար շրջանառությամբ զբաղեցնում է 270-րդ տեղը)։ Քաղաքում քիչ են արդյունաբերական ձեռնարկությունները։ Այս ոլորտը գլխավորապես ներկայացված է սպառողական ապրանքների արտադրությամբ, ինչպես նաեւ տպագրությամբ. այստեղ են գտնվում մեծ թվով տպագրական ընկերություններ, կառավարական տպագրություններ։ Լավ զարգացած է հյուրանոցային բիզնեսը. քաղաքում կա մոտ 130 հյուրանոց։ Համաձայն 2009 շինարարական ընկերությունների ամփոփիչ եզրակացության` 2009 թվականին անշարժ գույքի ներդրումների ծավալով Վաշինգտոնը առաջինն է` գերազանցելով Լոնդոնին ու Նյու Յորքին։ Expansion ամսագիրը 2006 թվականին քաղաքը երկրի տասը շրջաններից լավագույնն է համարել առավել բարեհաջող գործարար մթնոլորտի եւ տնտեսական աճի ցուցանիշներով։ Վաշինգտոնը ԱՄՆ-ի քաղաքների թվում երրորդն է Նյու Յորքից եւ Չիկագոյից հետո առեւտրային ընկերութունների գրասենյակների թվով։ 2008 թվականին, չնայած ազգային տնտեսական ճգնաժամին եւ բնակարանների գների անկմանը, քաղաքը երկրորդ տեղն է զբաղեցրել անշարժ գույքի ամերիկյան երկարաժամկետ շուկայի ցանկում, որ հրապարակել է Forbes ամսագիրը։ 2006 թվականին մեկ շնչին բաժին ընկնող եկամուտը կազմել է 55.755 դոլար. դա ավելի բարձր է, քան ԱՄՆ-ի ցանկացած նահանգում։ Սակայն 2005 թվականի տվյալներով քաղաքի բնակիչների 19 %-ը ապրուստի համար անհրաժեշտ նվազագույն մակարդակից ցածր մակարդակով են ապրում. այս ցուցանիշով Վաշինգտոնը գլխավորում է համապատասխան ցուցակը` զիջելով միայն Միսսիսիպի նահանգին։ Մշակույթ Պատմական վայրեր եւ թանգարաններ Ազգային ծառուղին բաց ընդարձակ այգի է Վաշինգտոնի կենտրոնում` Լինքոլնի հուշահամալիրի եւ Կապիտոլիումի միջեւ։ Հաշվի առնելով նրա հայտնի լինելու հանգամանքը` ծառուղին հաճախ դառնում է քաղաքական բողոքների, համերգների, փառատոների ու տոնական արարողությունների անցկացման վայր։ Վաշինգտոնի եւ Ջեֆերսոնի հուշարձանները գտնվում են ծառուղու կենտրոնում` Սպիտակ տնից հարավ։ Այստեղ` Լինքոլնի հուշարձանից արեւելք, գտնվում են նաեւ Երկրորդ աշխարհամարտին նվիրված ազգային համալիրը եւ Կորեայի ու Վիետնամի պատերազմի վետերանների պատվին կառուցված հուշահամալիրները։ Ազգային ծառուղուց հարավ շատրվանն է (Tidal Basin), որի շուրջը ճապոնական սակուրաների շարք է. դա ճապոնացի ժողովրդի նվերն է։ Շատրվանի մոտ են գտնվում Ֆրանկլինի, Ռուզվելտի, Ջորջ Մեյսոնի, Ջեֆերսոնի, Մարտին Լյութեր Քինգի հուշահամալիրները։ Ազգային արխիվում պահպանվում են հազարավոր փաստաթղթեր, որոնք առնչվում են ամերիկյան պատմության կարեւորագույն էջերին, այդ թվում Անկախության հռչակագիրը, ԱՄՆ-ի Սահմանադրությունն ու օրենսգիրքը։ Կապիտոլիումի բլրի երեք շինություններում տեղակայված է Կոնգրեսի գրադարանը, որի հավաքածուն կազմում է մոտ 147 միլիոն գիրք, ձեռագիր եւ այլ նյութեր։ ԱՄՆ-ի Գերագույն դատարանի շենքը կառուցվել է 1935 թվականին, իսկ մինչ այդ դատարանն իր նիստերն էր անցկացնում Կապիտոլիումի հին պալատում։ Սմիթսոնյան ինստիտուտը միավորում է 19 թանգարան եւ Ազգային կենդանաբանական այգին, որոնք անվճար են հասարակության համար։ Սմիթսոնյան ինստիտուտը կրթական ֆոնդ է, որ հաստատվել է Կոնգրեսի կողմից 1846 թվականին։ Այն վերահսկում է Վաշինգտոնի շրջանի պետական թանգարանների ու պատկերասրահների մեծ մասը, որոնց հավաքածուները հասանելի են հանրությանը։ 2013 թվականին Սմիթսոնյան շրջանում ընդհանուր առմամբ գրանցվել է 30 միլիոն այցելություն։ Ամենից շատ այցելուներ ունեցող թանգարանը Բնական գիտությունների ազգային թանգարանն է Ազգային ծառուղում։ Ազգային ծառուղում գտնվում են ինստիտուտի այլ թանգարաններ եւս` Ավիացիայի ու տիեզերագիտության ազգային թանգարանը, Աֆրիկյան արվեստի, Ամերիկյան պատմության, Ամերիկյան հնդկացիների ազգային թանգարանները, Սակլիրի ու Ֆրիրի պատկերասրահները, որոնք կենտրոնացած են ասիական արվեստի ու մշակույթի շուրջ, Հիրշհորնի թանգարանը, Քանդակների այգին, Արվեստի ու արդյունաբերության շենքը (հայտնի է նաեւ «Ամրոց» անունով), որը հաստատության շտաբ-բնակարանն է։ Սմիթսոնյան ամերիկյան գեղարվեստական թանգարանը եւ Ազգային պատկերասրահը գտնվում են Հին պատենտի գրասենյակում, որը տեղակայված է Վաշինգտոնի Չինական թաղամասի մոտ։ Ռենվիկի պատկերասրահը պաշտոնապես մտնում է Սմիթսոնյան ամերիկյան գեղարվեստական թանգարանների մեջ, բայց գործում է Սպիտակ տան հարեւանությամբ գտնվող առանձին շենքում։ Սմիթսոնյան թանգարանների մեջ են ներառված նաեւ Ազգային փոստային թանգարանը Դաշնության կայարանի մոտ, Անակուսիա համայնքի թանգարանը Վաշինգտոնի հարավ-արեւելյան մասում եւ Վուդլի պարկում գտնվող Ազգային կենդանաբանական այգին։ Արվեստի ազգային պատկերասրահը գտնվում է Ազգային ծառուղում` Կապիտոլիումից ոչ հեռու, եւ ներկայացնում է ամերիկյան ու եվրոպական արվեստի ստեղծագործություններ։ Պատկերասրահն ու նրա հավաքածուն պատկանում են ԱՄՆ-ին, սակայն Սմիթսոնյան ինստիտուտի մաս չեն կազմում։ Ազգային շինարարական թանգարանը, որը զբաղեցնում է նախկին դատական հրապարակի շենքը, կառուցվել է քաղաքի նախագծման դիզայնով։ Կոլումբիա շրջանում բազմաթիվ մասնավոր գեղարվեստական թանգարաններ կան, որոնք ունեն խոշոր հավաքածուներ։ Այդպիսին է, օրինակ, Կանացի արվեստի ազգային թանգարանը, Կորկորան պատկերասրահը, որը Վաշինգտոնի մասնավոր խոշորագույն թանգարանն է, Ֆիլիպսի հավաքածուն () Դյուպոնի շրջանում, որը ԱՄՆ-ի առաջին գեղարվեստական թանգարանն է։ Վաշինգտոնի մասնավոր այլ թանգարաններից են Լրագրության ու նորությունների թանգարանը, O Street, Աշխարհագրական ընկերության ազգային թանգարանը, Հոլոքոստի հուշաթանգարանը Ազգային ծառուղու հարեւանությամբ, որ ներկայացնում է Հոլոքոստի հետ կապված վավերագրություն, ցուցանմուշներ։ Արվեստ Վաշինգտոն ԿՇ-ն արվեստի ազգային կենտրոն է։ Ջոն Քենեդու անվան կատարողական արվեստի կենտրոնը Ազգային սիմֆոնիկ նվագախմբի, Ազգային օպերայի ու Վաշինգտոնի բալետի գործունեության հարազատ վայրն է։ Քենեդու կոչումների կենտրոնը ԱՄՆ-ի մշակութային կյանքի մի մասն է։ Ֆորդի պատմական թատրոնը, որը ԱՄՆ-ի նախագահ Աբրահամ Լինքոլնի սպանության վայրն է, շարունակում է իր գործունեությունը որպես թատերական միջավայր։ Կապիտոլիումի բլրի մերձակա ծովային զորանոցներում է հաստատվել ԱՄՆ-ի ծովային ուժերի նվագախումբը, որը հիմնադրվել է 1798 թվականին. այն երկրի երաժշտական ամենահին արհեստավարժ կազմակերպությունն է։ Ամերիկյան մարշերի հեղինակ, կոմպոզիտոր Ջոն Ֆիլիպ Սոուզան գլխավորել է նվագախումբը 1880-1892 թվականներին։ ԱՄՆ-ի` 1925 թվականին հիմնադրված ռազմածովային նվագախմբի շտաբ-գրասենյակը գտնվում է Վաշինգտոնի ռազմածովային պալատում. այն ելույթ է ունենում քաղաքի տարածքում կազմակերպվող պաշտոնական միջոցառումներում եւ հասարակական համերգներում։ Վաշինգտոնն ունի խիստ տեղային թատերական ավանդույթ, որը ձեւավորվել է 1950 թվականին եւ զարգացման միտումներ ունի։ Շարժման մեջ են մտնում թատերական այնպիսի խմբեր, ինչպիսիք են Շեքսպիրյան թատերական ընկերությունը (), Թատերական ստուդիան (), Woolly Mammoth Theatre Company թատերական ընկերությունը։ Arena Stage-ը 2010 թվականին բացել է նոր վերանորոգված տարածք ափամերձ շրջանում։ Իսպանական GALA թատրոնը, որ ներկայումս տեղակայված է Կոլումբիա շրջանի բարձունքների վրա գտնվող Տիոլի պատմական թատրոնում, հիմնադրվել է 1976 թվականին եւ հանդիսանում է կատարողական արվեստի ազգային կենտրոն։ U Street-ի միջանցքը Վաշինգտոնի հյուսիսարեւմտյան հատվածում հայտնի է «Վաշինգտոնյան սեւ Բրոդվեյ» անունով։ Այստեղ են գտնվում մշակութային մի շարք կազմակերպություններ` Հովարդ թատրոնը, Բոհեմական պանդոկ ջազ ակումբը եւ Լինքոլնի թատրոնը, որոնք աչքի են ընկել երաժշտական այնպիսի լեգենդների ելույթներով, ինչպիսիք են Դաք Էլինգտոնը, Ջոն Կոլտրանեն, Մայլս Դեւիսը։ Վաշինգտոնն ունի իր երաժշտական սեփական ժանրը, որ կոչվում է գո-գո. այն ներկայացնում է փոստ-ֆանկ ոճը, հարվածային ռիթմն ու բյլուզը, որ հանրահռչակվել է 1970-ական թվականների վերջերին D.C. խմբի առաջնորդ Չակ Բրաունի կողմից։ Կոլումբիա շրջանը հնդկացիական մշակույթի, երաժշտության կարեւոր կենտրոն է ԱՄՆ-ում։ Dischord Records լեյբլը, որ ստեղծել է Յան ՄաքՔեյը, ամենակարեւոր անկախ լեյբլներից էր 1980-ական թվականների պանկ եւ 1990-ական թվականների ռոք ոճերում։ Ժամանակակից այլընտրանքային եւ հնդկացիական երաժշտությունը ներկայացվում է Սեւ կատու եւ 9:30 Club ակումբներում, որոնք հայտնի են U Street-ի շրջանում։ Սպորտ Վաշինգտոնը ԱՄՆ-ի 13 քաղաքներից մեկն է, որն արհեստավարժ թիմեր ունի կանանց ու տղամարդկանց հիմնական չորս մարզաձեւերում։ Washington Wizards (Հոկեյի ազգային լիգա), Washington Capitals (Հոկեյի ազգային լիգա), Washington Mystics (Կանանց բասկետբոլի ազգային միավորում) թիմերը հանդես են գալիս Մայրաքաղաքի առաջին մրցասպարեզում (), որը գտնվում է Չինական թաղամասում։ Ազգային պարկը, որը բացվել է 2008 թվականին, Washington Nationals (Բեյսբոլի գլխավոր լիգա) ակումբի հարազատ մրցասպարեզն է։ D.C. United (Ֆուտբոլի բարձրագույն լիգա) թիմը հանդես է գալիս Ռոբերտ Քենեդու անվան RFK մարզադաշտում։ Washington Redskins (Ազգային ֆուտբոլի լիգա) խաղում է Ֆեդեքս ֆիլդ մարզադաշտում, որը գտնվում է Լանդովերի մոտ` Մերիլենդում։ Կոլումբիա շրջանի ներկայիս թիմերն ընդհանուր առմամբ հաղթել են ազգային արհեստավարժ չեմպիոնատների տասը առաջնություններում, այդ թվում հինգ առաջնությունում հաղթող է ճանաչվել Washington Redskins թիմը, չորս անգամ` D.C. United թիմը եւ մեկ անգամ` Washington Wizards (հետագայում` Washington Bullets) թիմը։ Արհեստավարժ եւ կիսաարհեստավարժ մյուս թիմերից են` Washington Kastles (թենիսի առաջնություն), Washington D.C. Slayers (ԱՄՆ-ի ռեգբիի լիգա), Baltimore Washington Eagles (ԱՄՆ-ի ավստրալիական ֆուտբոլի լիգա), D.C. Divas (Կանանց ֆուտբոլի լիգայի առաջնություն), Potomac Athletic Club RFC (Ռեգբիի սուպերառաջնություն)։ Վիլյամ Ֆիցջերալդի անվան թենիսի կենտրոնում կազմակերպվում է քաղաքի բաց առաջնությունը։ Վաշինգտոնում կազմակերպվում է ամենամյա երկու խոշոր մարաթոնյան վազք` Ծովային զորամիավորումների մարաթոնը, որն անցկացվում է ամեն աշուն, եւ ԱՄՆ-ի ռոքն ռոլ մարաթոնը, որը կազմակերպվում է գարնանը։ Ծովային զորամիավորումների մարաթոնն առաջին անգամ կազմակերպվել է 1976 թվականին եւ երբեմն կոչվում է «Ժողովրդական մարաթոն», քանի որ այն ամենամեծ մարաթոնն է, որը մրցանակային գումար չի տրամադրում հաղթողներին։ Ուսանողական սպորտաձեւերի ազգային ասոցիացիայի առաջին դիվիզիոնի թիմերը` American Eagles, George Washington Colonials, Georgetown Hoyas եւ Howard Bison and Lady Bison, մեծ ընդունելության են արժանանում։ Բասկետբոլի տղամարդկանց Georgetown Hoyas թիմը մեծ ճանաչում ունի եւ հանդես է գալիս Մայրաքաղաքի առաջին մրցասպարեզում (): 2008-2012 թվականներին շրջանում կազմակերպվել է ամենամյա մրցաշար ֆուտբոլից քոլեջների միջեւ RFK մրցադաշտում եւ կոչվել է Military Bowl: Վաշինգտոն ԿՇ-ում է անցկացվում շրջանային մարզական մեծ միջոցառումներից մեկը` Comcast SportsNet (CSN): Լրատվություն Վաշինգտոն ԿՇ-ն ազգային ու միջազգային ԶԼՄ-ների նշանավոր կենտրոն է։ 1877 թվականին հիմնադրված Վաշինգտոն Փոստ թերթն ամենահին եւ ամենաընթերցվող տեղական օրաթերթն է Վաշինգտոնում։ Դա հավանաբար առավել նկատելի է ազգային ու միջազգային քաղաքականությունը, մասնավորապես Ուոթերգեյթյան սկանդալը լուսաբանելիս։ «Փոստը», ինչպես այն անվանում են լայն զանգվածները, 2011 թվականին ընթերցողների թվաքանակի մեծությամբ վեցերորդն է եղել երկրում բոլոր համանման թերթերի մեջ։ «Վաշինգտոն Փոստ» ընկերությունը հրապարակում է նաեւ «Էքսպրես» անվճար օրաթերթը, որտեղ ներկայացվում են իրադարձություններ, սպորտային եւ ժամանցային նյութեր, ինչպես նաեւ իսպանալեզու «El Tiempo Latino» թերթը։ The Washington Times թերթը կարեւորությամբ երկրորդն է եւ աչքի է ընկնում քաղաքականության մասին իր ազդեցիկ հոդվածներով։ Այլընտրանքային Washington City Paper նույնպես մեծ լսարան ունի Վաշինգտոնի շրջանում։ Համայնքային ու մասնագիտական նշանակության մամուլում ուշադրության են արժանանում մշակութային, դրացիական հարցերը։ Դրանցից են` Washington Blade, Metro Weekly, որոնք լուսաբանում են ԼԳԲՏ-ի հետաքրքրություններ, Washington Informer, The Washington Afro American, որոնցում լուսաբանվում են հասարակության սեւամորթ շերտի հետաքրքրությունները ներկայացնող թեմաներ, եւ դրացիական հարաբերությունները լուսաբանող The Current Newspapers: Congressional Quarterly, The Hill, Politico and Roll Call թերթերը բացառապես մեկնաբանում են Կոնգրեսին ու դաշնային իշխանությունների գործունեությանը վերաբերող թեմաներ։ Վաշինգտոնյան այլ թերթերից են` National Geographic, The Washington Examiner, The New Republic եւ Washington Monthly: Վաշինգտոն մայրաքաղաքի շրջանը հեռուստատեսային լրատվության դաշտում իններորդն է, որ ներառում է երկու միլիոն տուն` բնակչության մոտ 2 %-ը։ Որոշ հեռուստաընկերություններ եւ կաբելային հեռուստաալիքներ տեղակայված են այս շրջանում։ Դրանցից են` C-SPAN, Black Entertainment Television (BET), Radio One, the National Geographic Channel, Smithsonian Networks, National Public Radio (NPR), Travel Channel (Մերիլենդ), Discovery Communications (Մերիլենդ, Սիլվեր Սփրինգ) եւ the Public Broadcasting Service (PBS) (Վիրջինիա, Արլինգտոն)։ Կապիտոլիումից ոչ հեռու` Վաշինգտոնի հարավ-արեւմտյան մասում են գտնվում «Ամերիկայի ձայնի» շտաբ-բնակարանը, ԱՄՆ կառավարության միջազգային տեղեկատվական ծառայությունը։ Կառավարում եւ քաղաքականություն Քաղաքականություն ԱՄՆ-ի Սահմանադրության առաջին մասի ութերորդ բաժինը սահմանում է, որ ԱՄՆ-ի Կոնգրեսը «բացառիկ իրավասություն» ունի քաղաքի նկատմամբ։ Շրջանը չի ունեցել ընտրված ինքնակառավարման մարմիններ մինչեւ 1973 թվականի օրենքի ընդունումը։ Օրենքը Կոնգրեսի որոշակի լիազորությունները փոխանցել է քաղաքապետին, որի պաշտոնակատարը ներկայումս Մերիել Բոուզերն է, եւ Կոլումբիա շրջանի խորհրդի 13 անդամներին։ Սակայն Կոնգրեսը պահպանում է օրենքները վերանայելու ու դրանք փոփոխելու իր իրավունքը։ Քաղաքի ութ լիազորներից յուրաքանչյուրն ընտրվում է խորհրդի եւ շրջանի անդամների կողմից։ Խորհրդի քարտուղարը ընտրվում է ձայների մեծամասնությամբ։ Կան 37 Խորհրդակցական դրացիական հանձնաժողովներ (, կրճատ` ANCs), որոնք ընտրվում են տարածքային ոչ մեծ շրջանների կողմից։ Հանձնաժողովները կարող են խորհրդատվություն տալ բոլոր հարցերով, որոնք վերաբերում են բնակիչներին, իսկ կառավարական հաստատությունները ուշադիր վերահսկում են նրանց խորհուրդները։ Կոլումբիա շրջանի գլխավոր դատախազը (ներկայումս` Կարլ Ռասին) ընտրվում է չորսամյա ժամկետով։ Վաշինգտոնը հետեւում է դաշնային բոլոր տոներին եւ ապրիլի 16-ին նշում Ազատագրման օրը, որը խորհրդանշում է շրջանում ստրկության ավարտը։ Վաշինգտոնի դրոշն ընդունվել է 1938 թվականին։ Այն Ջորջ Վաշինգտոնի գերբի ինքնատիպ տարբերակն է։ Բյուջե Քաղաքապետն ու խորհուրդը հաստատում են տեղական բյուջեն ու հարկաչափերը, որոնք հաստատվում են Կոնգրեսի կողմից։ Կառավարական հաշվետվական ընկերության եւ այլ վերլուծաբանների տվյալներով գույքի` բարձր տոկոսադրույքով հարկաչափերը, մերձքաղաքային հարկերի արգելքը Կոնգրեսում կազմում են տարեկան 470 միլիոնից 1 միլիարդ ԱՄՆ դոլար։ Կոնգրեսը սովորաբար տրամադրում է լրացուցիչ միջոցներ դաշնային ծրագրերով, ինչպիսին, օրինակ, Մեդիքեյդն է, եւ արդարադատության տեղական համակարգին, սակայն վերլուծաբանները պնդում են, որ հատկացումները ոչ ամբողջությամբ են լրացնում դիսբալանսը։ Քաղաքի տեղական ինքնակառավարումը, հատկապես Մերիոն Բարիի քաղաքապետ եղած տարիներին, քննադատության է ենթարկվել անխելամիտ տնտեսվարման եւ միջոցների վատնման մեղադրանքով։ Նրա կառավարման ժամանակ` 1989 թվականին, «The Washington Monthly» ամսագիրը պնդում էր, որ շրջանը ԱՄՆ-ի քաղաքային ամենավատ կառավարումն ունի։ 1995 թվականին` Բարիի կառավարման չորրորդ շրջանի սկզբին, Կոնգրեսը ստեղծել է ֆինանսական հանձնաժողով քաղաքային բոլոր ծախսերը վերահսկելու նպատակով։ Քաղաքապետ Էնթոնի Ուիլյամսը հաղթել է 1998 թվականների ընտրություններում եւ հետեւել քաղաքի բարեկարգմանն ու բյուջեի ավելացմանը։ Շրջանն իր ֆինանսական ցուցանիշները վերականգնել է 2001 թվականին, որից հետո վերահսկող հանձանաժողովի գործունեությունը դադարեցվել է։ Ձայնի իրավունքի քննարկման հարցեր ԱՄՆ-ի Կոնգրեսը բարձրագույն հեղինակություն ունի շրջանի հանդեպ։ Վաշինգտոն ԿՇ-ն առանձին նահանգ չէ եւ հետեւաբար Կոնգրեսում ներկայացուցչություն չունի։ Ներկայումս Վաշինգտոնի ներկայացուցիչը Կոնգրեսում Էլեանոր Հոլմս Նորթոնն է, ով մասնակցում է կոմիտեների աշխատանքին, քննարկումների եւ օրենսդրական աշխատանքներին, բայց առանց ձայնի իրավունքի։ Վաշինգտոնի շրջանը չունի պաշտոնական ներկայացուցչություն ԱՄՆ-ի Սենատում։ Ի տարբերություն Վաշինգտոնի` ԱՄՆ-ի ենթակայության տակ գտնվող այլ վայրերում, ինչպիսիք են Պուերտո Ռիկոն եւ Գուամը, որոնք նույնպես ունեն ներկայացուցիչներ` առանց ձայնի իրավունքի, տարածվում են դաշնային բոլոր հարկերը։ 2012 ֆինանսական տարեթվին Վաշինգտոն ԿՇ-ն 20.7 միլիարդ դոլար մուծում է կատարել դաշնային հարկերի ձեւով, որն ավելին է, քան 19 նահանգներից հավաքված դաշնային հարկերը բնակչության մեկ շնչի հաշվով։ 2005 թվականի հարցումները ցույց են տվել, որ ամերիկացիների 78 %-ը չի իմացել, որ Վաշինգտոնն ավելի քիչ ներկայացուցիչներ ունի, քան 50 նահանգները։ «Հարկադրում առանց կառավարության» ծրագիրը խնդիրն իրազեկելու նպատակ է հետապնդում։ Կան տվյալներ, որոնց համաձայն խրախուսվում է շրջանի` ձայնի իրավունք ունենալը։ Տարբեր հարցումներ ցույց են տալիս, որ ամերիկացիների 82 %-ը կարծում է, որ մայրաքաղաքի շրջանը պետք է ձայնի իրավունք ունենա Կոնգրեսում։ Չնայած հասարակության աջակցությանը` շրջանի քվեարկման իրավունք ունենալու փորձերը հաջողությամբ չեն պսակվել։ Ձայնի իրավունք ունենալու հակառակորդները ենթադրում են, որ ԱՄՆ-ի հիմնադիր հայրերը երբեք չեն նախատեսել Կոլումբիա շրջանի` Կոնգրեսում ձայնի իրավունք ստանալը` սկսած Սահմանադրության հաստատումից։ Հակառակորդները կարծում են, որ ձայնի իրավունք ստանալով` քաղաքը կարող է առանձնանալ, իսկ պետականությունը կարող է անարդար գործել։ Քույր քաղաքներ Վաշինգտոն ԿՇ-ն պաշտոնապես համագործակցում է 14 քաղաքների հետ։ Բանգկոկ (1962, թարմացվել է 2002 թվականին) Դակար (1980, թարմացվել է 2006 թվականին) Պեկին (1984, թարմացվել է 2004 թվականին) Բրյուսել (1985, թարմացվել է 2002 թվականին) Աթենք (2000) Փարիզ (2000, թարմացվել է 2005 թվականին) Պրետորիա (2002, թարմացվել է 2008 թվականին) Սեուլ (2006) Աքրա (2006) Սանդերլենդ (2006) Հռոմ (2011) Անկարա (2011) Բրազիլիա (2013) Ադիս Աբեբա (2013) Վերոնշյալ քաղաքներից յուրաքանչյուրը ազգային մայրաքաղաք է` բացի Սանդերլենդից, որտեղից եղել է Ջորջ Վաշինգտոնի ընտանիքը։ Փարիզն ու Հռոմը պաշտոնապես ճանաչված են գործընկեր քաղաքներ իրենց վարած առանձնահատուկ քաղաքականության համար։ Կրթություն Կոլումբիա շրջանում հասարակական հանրակրթական դպրոցները 123-ն են։ Այս դպրոցներում սովորողների քանակը անընդհատ կրճատվել է 2009 թվականից։ 2010-2011 ուստարում դպրոցական պետական համակարգում ընդգրկված էր 46.191 մարդ։ Վաշինգտոն ԿՇ-ի հասարակական դպրոցների համակարգը մեկն է առավել մատչելի, սակայն քիչ էֆեկտիվ համակարգերից ինչպես ենթակառուցվածքների, այնպես էլ սովորողների առաջադիմության առումով։ Քաղաքապետ Անդրիան Ֆենտի վարչակարգը արմատական փոփոխություններ է կատարել` փակելով դպրոցներ, հեռացնելով տնօրեններին, փոխելով ուսուցիչներին եւ ուսումնական ծրագրերը մշակելու համար կիրառելով մասնավոր կրթական ընկերությունների ներուժը։ Հասարակական դպրոցներում եղած խնդիրների պատճառով 2001 թվականից անընդհատ աճում է չարտերային դպրոցների քանակը, որոնց թիվը ներկայումս 52-ն է։ 2010 թվականի աշնան դրությամբ չարտերային դպրոցներում գրանցված էին 32.000 սովորողներ, ինչը 9 %-ով ավել է նախորդ տարվա ցուցանիշից։ Շրջանում գործում է նաեւ 92 մասնավոր դպրոց, որտեղ 2008 թվականին սովորում էր մոտ 18.000 աշակերտ։ Կոլումբիա շրջանի հասարակական գրադարանը ղեկավարում է հարեւան 25 շրջանները` ներառյալ Մարտին Լյութեր Քինգի անվան գրադարանը։ Շրջանի մասնավոր համալսարաններից են Ամերիկյան համալսարանը, Ամերիկայի կաթոլիկ համալսարանը, Գալոդետի համալսարանը, Ջորջ Վաշինգտոնի, Ջորջթաունի, համալսարանները, Ջոն Հոփքինսի անվան հեռանկարային միջազգային հետազոտությունների համալսարանը, Երրորդության համալսարանը։ Արվեստի ու դիզայնի Կորկորանի քոլեջը առաջարկում է մասնագիտական կրթություն արվեստի ոլորտում։ Կոլումբիայի շրջանի համալսարանը (UDC) պետական համալսարան է, որ տալիս է բարձրագույն կրթություն։ Վաշինգտոնի շրջանի բնակիչները իրավունք ունեն 10.000 դոլարի չափով ուսումնական կրթաթոշակ ստանալու` որպես երկրի ցանկացած պետական համալսարանում սովորելու փոխհատուցում։ Շրջանը հայտնի է իր բժշկական հետազոտական ինստիտուտներով, ինչպիսիք են Վաշինգտոնի հիվանդանոցային կենտրոնը եւ Մանկան առողջության ազգային կենտրոնը Բետեսդում (Մերիլենդ)։ Բացի այդ` քաղաքում գործում են բժշկական երեք դպրոցներ, բժշկական բաժանմունքներ կան նաեւ Ջորջ Վաշինգտոնի, Ջորջթաունի եւ Հովարդի համալսարաններում։ Ենթակառուցվածքներ Տրանսպորտ Վաշինգտոն ԿՇ-ն ունի ընդհանուր առմամբ 1.500 մղոն (2.400 կմ) երկարությամբ փողոցներ, պողոտաներ ու զբոսուղիներ։ 1960-ական թվականներին ԱՄՆ-ի միջնահանգային ավտոմայրուղիների համակարգի` Վաշինգտոնի կենտրոնով անցնելիք նախատեսված հատվածը չի կառուցվել։ Այդ պատճառով երկրի արեւելյան ափի հիմնական Interstate 95 (I-95) մայրուղին շրջանցում է շրջանը` ձեւավորելով Վաշինգտոն ԿՇ-ն բոլորագծով շրջապատող Բելթվեյ մայրուղին։ Դրա փոխարեն նախատեսված ճանապարհները ծառայել են շրջանի հասարակական տրանսպորտի ենթակառուցվածքի զարգացմանը։ Միջպետական I-66 եւ I-395 մայրուղիներն ավարտվում են քաղաքային մուտքի մոտ։ Մետրոպոլիտենի վաշինգտոնյան կենտրոնը (WMATA) ղեկավարում է Վաշինգտոնի մետրոպոլիտենը, քաղաքի տրանզիտային ճեպընթաց համակարգը եւ Metrobus-ը։ Երկու համակարգերն էլ սպասարկում են շրջանն ու նրա արվարձանները։ Մետրոն բացվել է 1976 թվականի մարտի 27-ին եւ 2014 թվականի հուլիսի դրությամբ ունեցել է 91 կայարան եւ 188 կմ երկարությամբ ուղեգիծ։ Միջին հաշվով օրական մեկ միլիոն ուղեւոր սպասարկելու ցուցանիշով մետրոն երկրորդն է երկրի տրանզիտային համակարգում։ Metrobus-ը օրական սպասարկում է միջին հաշվով 400.000 ուղեւորի եւ երկրի ավտոբուսային համակարգում մեծությամբ հինգերորոդն է։ Քաղաքում նաեւ գործում է ավտոբուսների սպասարկման սեփական ցանց, որը կապում է արվարձանները քաղաքի կենտրոնին։ Union Station կայարանը Վաշինգտոնի մետրոպոլիտենի եւ մերձքաղաքային գնացքների տրանսպորտային հանգույցն է։ Այն օրական սպասարկում է մոտ 70.000 մարդու։ Այդ ցուցանիշով երկրորդ տեղը երկրում զբաղեցնում է Ամթրաք (, կրճատ` «America» եւ «track») երկաթուղային ընկերությունը, որը տարեկան սպասարկում է մոտ 4.6 միլիոն ուղեւորի։ Մերիլենդի MARC եւ Վիրջինիայի VRE գծերի գնացքները նույնպես կառավարվում են Union Station-ի կողմից։ 2011 թվականի բարեփոխումներից հետո Union Station-ը ղեկավարում է ներքաղաքային տրանսպորտային ցանցը։ Երեք խոշոր օդանավակայաններ են սպասարկում Կոլումբիա շրջանը։ Դրանցից մեկը Ռոնալդ Ռեյգանի անվան ազգային օդանավակայանն է, որը տեղակայված է Պոտոմակ գետի ափի ուղղությամբ Արլինգտոնում եւ հիմնականում սպասարկում է ներքին չվերթերը։ Միջազգային խոշոր չվերթերը սպասարկվում են Դալեսի միջազգային օդանավակայանից, որը գտնվում է Վիրջինիայում` Ֆերֆաքս եւ Լոուդուն կոմսություններում, իսկ Բալթիմոր-Վաշինգտոն օդանավակայանը գտնվում է Մերիլենդում` Վաշինգտոնից 42.3 կմ հարավ-արեւելք։ 2010 թվականի տվյալներով Վաշինգտոնի արվարձանի բնակիչները տարեկան 70 ժամ են կորցնում ճանապարհներին, ինչը հանդիսանում է վատագույն ցուցանիշը երկրում, սակայն միաժամանակ արվարձանային շրջանների բնակիչների 37 %-ը աշխատանքի գնալիս օգտվում է հասարակական տրանսպորտից, ինչը երկրորդ ցուցանիշն է ԱՄՆ-ում։ 2010 թվականի տվյալներով բնակիչների 12 %-ը աշխատանքի է գնում ոտքով, 6 %-ը` ավտոմեքենայով եւ 3 %-ը` հեծանվով։ Walk Score ընկերության անցկացրած հարցումների համաձայն` Վաշինգտոնը ամենաշատ քայլող բնակիչների թվով յոթերորդն է երկրում, որի արվարձաններում ապրող բնակիչների 80 %-ը չունեն կախում մեքենայից։ 2013 թվականին Վաշինգտոն-Արլինգտոն-Ալեքսանդրիա ուղղության ուղեւորների 8 %-ը երթեւեկում էր երկաթուղային գնացքներով, ընդ որում դա ամենացածր ութերորդ ցուցանիշն է, որ անձնական մեքենաները փոխարինել են տրանսպորտային այլ միջոցներով։ Տրանզիտի նախատեսված 32 % ավելացումը մինչեւ 2030 թվականը պայմանավորված է փողոցային երթեւեկության նոր համակարգով, որը միացնելու է քաղաքի թաղամասերը։ Կառուցվածքի բարեփոխումը սկսվում է մետրոյի գծի ավելացմամբ, որը կմիացնի Վաշինգտոնը Դալես օդանավակայանին։ Վաշինգտոն ԿՇ-ն մաս է կազմում մայրաքաղաքի Բայքշեյր ծրագրի, որ մեկնարկել է 2010 թվականին եւ երկրի ամենամեծ հեծանվային համակարգն է լինելու` 4.351 հեծանվով եւ ավելի քան 395 հեծանվային կայանով։ 2012 թվականին մայրաքաղաքի հեծանվային գծերի երկարությունը կազմել է 90 կմ։ Կոմունալ ծառայություններ Ջրամատակարարման եւ կոյուղու ծառայությունը (WASA) անկախ է Կոլումբիայի շրջանի ղեկավարումից եւ կազմակերպում է խմելու ջրի պաշարների ապահովումն ու մատակարարումը։ Ծառայությունը գնում է ջուրը Վաշինգտոնի պատմական ջրանցույցից, որը ղեկավարում է Ինժեներական կորպուսը։ Պոտոմակ գետից ստացված ջուրը վերամշակվում ու պահվում է Դալեկարլիայի, Ջորջթաունի ու ՄաքՄիլանի ջրամբարներում։ Ջրանցույցն ընդհանուր առմամբ ապահովում է մոտ 1.1 միլիոն բնակչի խմելու ջուրը Վաշինգտոնում եւ Վիրջինիայում` ներառյալ Արլինգտոնը, Ֆոլս Չրչը եւ Ֆերֆաքս շրջանը։ Կազմակերպությունը զբաղվում է նաեւ Մերիլենդի եւ Վիրջինիայի չորս շրջանների 1.6 միլիոն բնակչի հաշվով կեղտաջրերի մաքրմամբ։ Քաղաքի էլեկտրամատակարարմամբ զբաղվում է Pepco ընկերությունը, որը սպասարկում է մայրաքաղաքի ու Մերիլենդի 793.000 բաժանորդի։ 1889 թվականի օրենքով արգելվում են էլեկտրականության օդային ցանց անցկացնել քաղաքի պատմական մասով, ինչի արդյունքում էլեկտրականության ու հեռահաղորդակցման բոլոր մալուխները գետնի տակով են ձգվում Վաշինգտոնի կենտրոն, իսկ ազդանշանների կառավարման համակարգերը տեղակայված են փողոցների ծայրամասերում։ 2013 թվականին փոփոխված ծրագրի համաձայն` էլեկտրահորդման լրացուցիչ 97 կմ գծեր կանցկացվեն ամբողջ շրջանում։ Շրջանի բնական գազի մատակարարմամբ զբաղվում է Washington Gas ընկերությունը, որը սպասարկում է մոտ մեկ միլիոն մարդու շրջանում ու նրա արվարձաններում։ 1848 թվականին Կոնգրեսի հավանությամբ տեղադրվել են գազային առաջին լույսերը Կապիտոլիումում, Սպիտակ տանը եւ Փենսիլվանիայի պողոտայում։ Ծանոթագրություններ Արտաքին հղումներ Պաշտոնական կայք Վաշինգտոն ԿՇ-ի ուղեցույց։ Կոնգրեսի գրադարանի նյութերից Վաշինգտոնի դիրքը աշխարհագրական քարտեզի վրա ԱՄՆ-ի աշխարհագրական ընկերության աշխարհագրական անունների տեղեկատվական համակարգ։ Կոլումբիայի շրջան Վաշինգտոն ԿՇ ԱՄՆ-ի քաղաքներ Հյուսիսային Ամերիկայի երկրների մայրաքաղաքներ 1790 հիմնադրումներ 1790 թվականին հիմնադրված բնակավայրեր


Մի քանի տասնյակի հասնող շնորհավորանքի ջերմ խոսքեր, որոնք թանկ են Նիկոլայ Գրիգորյանի համար: Իսկ ուսանողների համար ունի կարեւոր խորհուրդ:


Այս իրավիճակին կարող է վերջ դնել միայն Ռոբերտ Քոչարյանը, ով ունի փորձ, իրական առաջնորդ է, եւ ում ընկալում են նաեւ արտաքին աշխարհում. Կորյուն Գրիգորյան 14:50 - 11/Ապրիլի/2021 «Երիտասարդ դեմոկրատների ազգային լիգա» ՀԿ նախագահ Կորյուն Գրիգորյանն իր ֆեյսբուքյան էջում գրել է. Զգացել եք, որ նման հուսահատ վիճակ երբեք չի եղել։ Մենք պարզապես հետեւում ենք նրան, թե ինչպես է կործանում երկիրը սուտ խոստումներով եւ զրպարտություններով իշխանության եկած խունտան։ Գլխավոր չարիքը լավ գիտի, որ մարդիկ երազում են անհոգ կյանքի մասին եւ նա անդադար հեքիաթներ է պատմում, թե ինչքան լավ են ապրելու մարդիկ ապագայում, սակայն հարց է առաջ գալիս. Այդ մարդիկ կենդանի կլինե՞ն դեռ վաղը։ Ունենք գնաճ, գործազրկություն, կյանքը ոչինչով չի լավացել այս երեք տարիների ընթացքում, սակայն բազմաթիվ են բացասական երեւույթները։ Սա կործանումն է մեր երկրի, որին գրեթե հիպնոսի տակ հետեւում է Հայ ժողովուրդը։ Այս իրավիճակին կարող է վերջ դնել միայն Ռոբերտ Քոչարյանը, ով ունի փորձ, իրական առաջնորդ է եւ ում ընկալում են նաեւ արտաքին աշխարհում։ Այս առումով Ռոբերտ Քոչարյանը չունի այլընտրանք։ Կամ մենք կընտրենք Ռոբերտ Քոչարյանին կամ կընտրենք մեր երկրի վերջնական կործանումը։


Պոլ Մերսոն. «Մխիթարյանը խելացի ֆուտբոլիստ է, բայց չգիտի, թե ինչ է ուզում» - iLur.am` Ի լուր աշխարհի «Արսենալի» նախկին կիսապաշտպան Պոլ Մերսոնը խոսել է Հայաստանի ֆուտբոլի ազգային հավաքականի եւ լոնդոնյան թիմի կիսապաշտպան Հենրիխ Մխիթարյանի մասին` նշելով, որ հայ ֆուտբոլիստը խճճվել է: Այս մասին հայտնում է «Sky Sports»-ը: «Ըստ իս, Մխիթարյանի հարցում «Արսենալը» փոքր ինչ հիասթափություն է ապրել: Հենրիխը խելացի ֆուտբոլիստ է, սակայն չգիտի, թե ինչ է ուզում եւ ինչ պետք է անի»,- ասել է Մերսոնը: Հավելենք, որ Մխիթարյանն ընթացիկ մրցաշրջանում «զինագործների» կազմում մասնակցել է 22 հանդիպման` դառնալով 4 գոլի եւ 3 գոլային փոխանցման հեղինակ: 26-րդ տուրից հետո «Արսենալը» վաստակել է 50 միավոր եւ «Չելսիի» հետ միասին գտնվում է մրցաշարային աղյուսակի 5-6-րդ տեղերում:


Asekose.am-ի Փոփ Արտ հաղորդման հյուրն այս անգամ դերասանուհի Աննա Մանուչարյանն է: Հաղորդումը վարում են Անահիտ Հարությունյանն ու Սաթենիկ Խաչատրյանը:


source: CulturaX

text: Փաստաբան Հասմիկ Ռաֆայելյան Author: Հասմիկ Ռաֆայելյան Մեր գրասենյակ հաճախ են զանգահարում կամ այցելում հետեւյալ հարցով՝ — Արդյո՞ք երեխային Հայաստանի տարածքից դուրս տանելու համար մյուս ծնողի համաձայնությունը պարտադիր կամ անհրաժեշտ է, թե՞ ոչ: Ընտանիքի օրվա կապակցությամբ [message type="custom" width="100%" start_color="#FFFCB5′′ end_color="#F4CBCB" border="#BBBBBB" color="#333333′′]«Աբստրակտ» ընկերությունը շնորհավորում է բոլորին Ընտանիքի օրվա կապակցությամբ, մաղթում ամուր եւ կայուն ընտանիք, երջանկություն, ջերմ ու անկեղծ ընտանեկան հարաբերություններ։[/message] 1993 թվականից ՄԱԿ-ի Գլխավոր ասամբլեան մայիսի 15-ը սահմանել է Ընտանիքի միջազգային օր, իսկ Հայաստանում այդ օրը Ընտանիքի օր է ամրագրվել 2011 թվականից՝ ՀՀ ազգային ժողովի կողմից համապատասխան [...] Չօգտագործված արձակուրդներ — չվճարված գումարներ [message type="custom"]Երբ գործատուն խուսափում է վճարել չօգտագործված ամենամյա արձակուրդի գումարը։[/message] Մեր կյանքի շատ ոլորտներում տարածված է այն իրողությունը, որ գործատուներն առանց պայմանագրի, առանց հանգստի եւ առանց արձակուրդի, օրենքի կոպիտ խախտումներով աշխատեցնում են մարդկանց, իսկ վերջիններս, ցավոք, լիարժեք իրազեկված չեն իրենց իրավունքների մասին, բացի այդ, սոցիալ-տնտեսական ծանր պայմաններում որեւէ աշխատանք գտնելով՝ [...] ՀԵՏԱԽՈՒԶՎՈՂ ԱՎՏՈՄԵՔԵՆԱՅԻ ՃԱԿԱՏԱԳԻՐԸ (ըստ Ոստիկանության, եւ՛ ըստ Դատարանի) Հ.-ն արտերկրից օրինական կերպով գնել էր ավտոմեքենա, որը, սակայն, Հայաստան ներմուծվելուց պարզվել էր, որ հափշտակվել է եւ գտնվում է միջազգային հետախուզման մեջ, ինչի պատճառով Հ.-ն չէր կարողացել այն մաքսազերծել, իսկ ավտոմեքենան ՀՀ Ոստիկանության համապատասխան վարչության կողմից վերցվել էր արգելանքի տակ։ Երբ Հ.-ն դիմեց մեր գրասենյակ իրավաբանական օգնություն [...]


Փաստաթղթեր ՀՀ նախագահի հրամանագրերը Ռ. ԲՅՈՀՆԻՇԻՆ ՄԽԻԹԱՐ ԳՈՇԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հայոց ցեղասպանության միջազգային ճանաչման եւ հայ-չեխական միջխորհրդարանական կապերի զարգացման գործում ներդրած ավանդի համար Չեխիայի Հանրապետության խորհրդարանի պատգամավոր, Չեխիա-Հայաստան միջխորհրդարանական բարեկամության խմբի ղեկավար Ռոբին ԲՅՈՀՆԻՇԻՆ (ՉԵԽԻԱ) պարգեւատրել Մխիթար Գոշի մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Մայիսի 16 Երեւան ՆՀ-359-Ա


«Յուվենտուսը» համաձայնության է հասել Դի Մարիայի հետ 18:00 Հրդեհ՝ Գեղադիր գյուղում. այրվել է տանիքն ու մրգի սառնարանը Ռուս-ուկրաինական հակամարտության ֆոնին Հայաստանի էկոնոմիկայի նախարար Վահան Քերոբյանն ապրիլի կեսերին հայտարարեց, որ Երեւանը սկսել է ռուսական գազի դիմաց վճարումները ռուբլով իրականացնել: NEWS.am-ի թղթակցի հետ զրույցում տնտեսագետ Հրանտ Միքայելյանը նշեց, որ գազի դիմաց ռուբլով վճարումների անցնելու որոշումը կապված է աշխարհաքաղաքական գործընթացների հետ։ Դա Ռուսաստանի առաջարկն էր, Հայաստանը դեմ հանդես չեկավ եւ ընդունեց Մոսկվայի առաջարկը։ «Հայաստանը մի կողմից այլընտրանք չուներ, մյուս կողմից՝ եթե գինն անփոփոխ է, ապա ռուբլով եւ դոլարով վճարումների միջեւ տարբերություն չկա։ Հարցն այն է, թե ինչպես է գինը հաշվարկվելու, արդյո՞ք հաշվարկը երկարաժամկետ կլինի, ինչ գնով է վճարելու Հայաստանը։ Հաշվի առնելով, որ երկարաժամկետ հեռանկարում ռուբլին ավելի արագ է արժեզրկվում, քան հայկական դրամը, դա կարող է ձեռնտու լինել Հայաստանին։ Բայց եթե ռուբլին արժեւորվի, ապա գազի գինը կարող է թանկանալ։ Գազի դիմաց ռուբլով վճարումների անցման ազդեցության մասին միանշանակ պատասխան չկա։ Մի շարք կարեւոր գործոնների մասով Հայաստանը պարզապես դիտորդ է, դրանք Երեւանից կախված չեն։ Ինչ վերաբերում է դոլարով վճարումներին վերադարձին, ապա դա դժվար կլինի անել. քանի որ ռուբլով վճարումներին անցումը կապված էր աշխարհաքաղաքական գործընթացների հետ, հակադարձ անցումը եւս կարող է կապված լինել աշխարհաքաղաքական գործընթացների հետ։ Որոշումն անմիջապես չի ընդունվի։ Պատկերավոր ասած՝ այս գետ մտնելն ավելի հեշտ է, քան դրանից դուրս գալը»,- նշեց փորձագետը։ Տնտեսական գիտությունների դոկտոր Կարեն Ադոնցը NEWS.am-ի թղթակցի հետ զրույցում կարծիք է հայտնել, որ Հայաստանի համար գազի դիմաց ռուբլով վճարումներին անցումը լուրջ նշանակություն չի ունենա, քանի որ թե՛ ռուբլին, թե՛ այլ արտարժույթներ երկիրը ստանում է բավարար քանակությամբ. դոլարը, եվրոն եւ ռուբլին բալանսավորված են: «Մեզ համար կարեւոր չէ, թե ինչ արժույթով ճարել։ Դոլարային վճարումներին վերադարձը կախված է աշխարհաքաղաքական իրավիճակից եւ համաշխարհային տնտեսությունից։ Ամեն ինչ հանգում է նրան, որ Ռուսաստանը փորձում է լուծել իր ֆինանսական կայունության խնդիրները, եւ, կարծես թե, դա հաջողվում է։ Դա որոշակ չափով ամրապնդում է ռուբլին, ինչը բարենպաստ ազդեցություն կունենա մեզ վրա, քանի որ Ռուսաստանը Հայաստանի հիմնական առեւտրային գործընկերն է։ Հայ արտահանողներին ձեռնտու է այն իրավիճակը, երբ ռուբլին չի արժեզրկվում»,- ընդգծեց տնտեսագետը։


Պետք է նշել, որ Հովհաննես Քաջազնունին այն հազվագյուտ քաղաքական գործիչներից էր, ով Առաջին Հանրապետության անկումից հետո փորձեց իրատեսականորեն վերլուծել այդ աղետի պատճառները: Մասնավորապես, 1923-ին գրված իր հայտնի զեկուցագրում նա նշում է, որ 1920-ի սեպտեմբերին Հայաստանի կառավարությանը անհրաժեշտ էր բանակցությունների գնալ Թուրքիայի քեմալական շարժման առաջնորդերի հետ, որպեսզի Հայաստանն այդպես դյուրին ռուս-թուրքական համաձայնության զոհը չդառնար: Լուսահոգի Ռաֆայել Իշխանյանն արդեն 1980-ականների վերջին այդ ամենը կանվանի «Երրորդ ուժի բացառման օրենք»:


text: Արեւելահայ գրական լեզու կամ արեւելահայերենը Գլխավոր Հայերեն Արեւելահայ գրական լեզու Արեւելահայ գրական լեզուն (արեւելահայերեն) աշխարհաբարի կամ նոր հայերենի երկու տարբերակներից մեկն է։ Առաջ է եկել «ում» ճյուղի բարբառների եւ, հատկապես, Արարատյան բարբառի հիման վրա՝ XVII դ.սկսած, հայ ժողովրդի պատմական կյանքի զարգացմանը զուգընթաց։ Արեւելահայ գրական լեզուն աստիճանաբար ասպարեզից դուրս է մղել գրաբարը, ընդարձակել իր գործառնությունները եւ XIX դ. կեսերին, հաստատուն դիրքեր նվաճելով գրականության մեջ, դարձել ազգային գրական լեզու։ XVII – XVIII դդ. արեւելահայ աշխարհաբարը դեռեւս գրական լեզվի աստիճանի չէր բարձրացել եւ գրականանալու, կատարելագործվելու միայն առաջին ընձյուղներն էր արձակել՝ գերազանցապես ներկայացնելով ժամանակի կենդանի-խոսակցական լեզուն՝ ավելի շատ բնական վիճակով։


Լրատվություն Մամլո հաղորդագրություններ 19.09.2008 / Նախագահ Սերժ Սարգսյանն ընդունել է հայկական երկաթուղային համակարգի կոնցեսիոն կառավարիչ "Ռուսական երկաթուղիներ" ընկերության նախագահ Վլադիմիր Յակունինի Նախագահ Սերժ Սարգսյանն այսօր ընդունել է հայկական երկաթուղային համակարգի կոնցեսիոն կառավարիչ ՙՌուսական երկաթուղիներ՚ ընկերության նախագահ Վլադիմիր Յակունինի եւ նրան ուղեկցող պատվիրակությանը: Զրուցակիցները քննարկել են հայկական երկաթուղու ներկա վիճակը եւ զարգացման հեռանկարը: Նշելով, որ Հայաստանը մեծ ակնկալիքներ ունի, որ ռուսական ընկերության կառավարման ներքո երկաթուղին կդառնա վերազինված եւ մեծ արդյունավետությամբ գործող ենթակառույց, Նախագահ Սարգսյանը միաժամանակ կարեւորել է գործունեության... 2060 19.09.2008 / ՀՀ նախագահ, ՀՀ շախմատի ֆեդերացիայի նախագահ Սերժ Սարգսյանը ներկա է գտնվել մեկօրյա շախմատի փառատոն-ՄԱԿ-ի գավաթի խաղարկության բացմանը ՀՀ նախագահ, ՀՀ շախմատի ֆեդերացիայի նախագահ Սերժ Սարգսյանն այսօր ներկա է գտնվել Երեւանի պետական համալսարանի բակում անցկացված մեկօրյա շախմատի փառատոն-ՄԱԿ-ի գավաթի խաղարկության բացմանը: Նախագահը հետեւել է մրցաշարի ընթացքին: Միջոցառման բացման խոսքում սպորտի եւ երիտասարդության հարցերի նախարար Արմեն Գրիգորյանը նշել է, որ ավանդական դարձած այս մրցաշարն ավելի լայն թափ է ստանում, մեծանում է մասնակիցների թիվը` ընդգրկելով նաեւ մարզերը, ինչն ապացույցն է այն բանի, որ շախմատը մեր երկրում գնալով ավելի... 19.09.2008 / Նախագահ Սերժ Սարգսյանը մասնակցել է Մատենադարանի նոր մասնաշենքի հիմնարկեքին Նախագահ Սերժ Սարգսյանն այսօր մասնակցել է Մատենադարանի նոր մասնաշենքի հիմնարկեքին: Մատենադարանի տնօրեն Հրաչյա Թամրազյանի խոսքով, ՙնոր մասնաշենքի կառուցումը մեր նորանկախ երկրի պատմության մեջ կարեւոր իրադարձություն է, վերջին տասնամյակների գիտամշակութային ամենախոշոր ծրագիրը, որին ի սկզբանե հավանություն է տվել նախագահ Սերժ Սարգսյանն ու գլխավորել այն: Այս շինարարությունը հզոր ազդակ կդառնա եւ կզորացնի մեր հոգեւոր ու գիտական ներուժը, այլ կենտրոնների զարգացումը": Մատենադարանի նոր մասնաշենքի... 18.09.2008 / Նախագահ Սերժ Սարգսյանը ներկայացրել է Վճռաբեկ դատարանի նոր նախագահին Նախագահ Սերժ Սարգսյանն այսօր Վճռաբեկ դատարանում ներկայացրել է դատարանի նորանշանակ նախագահ Արման Մկրտումյանին: Նշելով, որ հրամանագիրը ստորագրել է սեպտեմբերի 17-ին` հիմք ընդունելով Արդարադատության խորհրդի առաջարկությունը, Հանրապետության նախագահը շնորհավորել է Արման Մկրտումյանին` այդ բացառիկ պատասխանատու պաշտոնում նշանակվելու կապակցությամբ եւ ցանկություն է հայտնել, որ նա իր գործունեությամբ, վարք ու բարքով օրինակ ծառայի Հանրապետության բոլոր դատավորների համար: Հանրապետության ղեկավարն իր... 18.09.2008 / Տեղի է ունեցել նորանշանակ դատավորի երդման արարողությունը Տեղի է ունեցել նորանշանակ դատավորի երդման արարողությունը Նախագահ Սերժ Սարգսյանի ս.թ. օգոստոսի 6-ի հրամանագրով Արսեն Մկրտչյանը նշանակվել է ՀՀ վերաքննիչ քաղաքացիական դատարանի դատավոր: Այսօր Արդարադատության խորհրդի նիստում Հանրապետության նախագահի ներկայությամբ տեղի է ունեցել նորանշանակ դատավորի երդման արարողությունը: Ստանձն ելով դատավորի բարձր պաշտոնը, նա երդվել է "դատավորի պարտականությունները կատարել Հայաստանի Հանրապետության Սահմանադրությանն ու օրենքներին համապատասխան, լինել անաչառ եւ... 17.09.2008 / Նախագահ Սերժ Սարգսյանն ընդունել է գերմանական "Քրոնիմետ" ընկերության նախագահ Գյունթեր Պիլարսկուն Նախագահ Սերժ Սարգսյանն այսօր ընդունել է գերմանական "ՙՔրոնիմետ" ընկերության նախագահ, Գերմանիայի Բադեն Վյուրթեմբերգ երկրամասում Հայաստանի պատվո հյուպատոս Գյունթեր Պիլարսկուն եւ նրա գլխավորած պատվիրակությանը: Հանրապետության նախագահն ուրախալի է համարել փաստը, որ գործարարի յուրաքանչյուր այցը Հայաստան զուգորդվում է նոր ծրագրերով: ՙՄենք ողջունում ենք ցանկացած նոր ձեռնարկ, մշտապես օժանդակում, խրախուսում ենք ներդրումները, եւ մեր նպատակն օրենսդրական ու գործարար այնպիսի միջավայրի ստեղծումն է, որը...


Լրատվություն Շնորհավորական Նախագահ Սերժ Սարգսյանը շնորհավորական ուղերձ է հղել ՌԴ Նախագահ Վլադիմիր Պուտինին՝ ծննդյան օրվա առթիվ 07.10.2014 Նախագահ Սերժ Սարգսյանն այսօր շնորհավորական ուղերձ է հղել Ռուսաստանի Դաշնության Նախագահ Վլադիմիր Պուտինին՝ ծննդյան օրվա առթիվ: «Հարգարժա՛ն Վլադիմիր Վլադիմիրի, Ընդունեք սրտանց շնորհավորանքներ Ձեր ծննդյան օրվա առթիվ եւ Ռուսաստանին ծառայության գործում հաջողությունների ամենաջերմ մաղթանքներ: Համոզված եմ, որ պետական եւ քաղաքական գործունեության Ձեր հարուստ փորձը, նախանշված նպատակներին հասնելու գործում սկզբունքայնությունը եւ հետեւողականությունն այսուհետ եւս կծառայեն ռուսական պետականության ամրապնդմանը: Հայաստանում բարձր են գնահատում Ձեր անձնական ներդրումը դաշնակցային փոխգործակցության ամուր հիմքի վրա զարգացող մեր երկրների ժողովուրդների բարեկամության բազմադարյա ավանդույթների բազմապատկման գործում: Այդ համատեքստում կարեւոր նշանակություն եմ տալիս ձեւավորված միջանձնային հարաբերություններին, որոնք, անկասկած, լրացուցիչ խթան են հանդիսանում հայ-ռուսական ռազմավարական գործընկերության հետեւողական զարգացման համար: Գոհունակությամբ կարող ենք հաստատել, որ հայ-ռուսական հարաբերությունների օրակարգը հարստանում է համատեղ կարեւոր նախաձեռնություններով, որոնք ընդգրկում են փոխշահավետ համագործակցության նորանոր ոլորտներ: Ձեր հետեւողական ջանքերը Լեռնային Ղարաբաղի հիմնախնդրի խաղաղ կարգավորման հարցում եւ ակտիվ աջակցությունը Հայաստանի՝ Եվրասիական տնտեսական միություն մտնելու գործում, նույնպես արժանի են ամենախորը երախտագիտության: Հարգելի՛ Վլադիմիր Վլադիմիրի, մաղթում եմ Ձեզ բարօրություն, քաջառողջություն եւ նոր հաջողություններ, իսկ Ռուսաստանի եղբայրական ժողովրդին՝ խաղաղություն եւ բարգավաճում»,-ասված է ՀՀ Նախագահի շնորհավորական ուղերձում:


Լրատվություն Շնորհավորական Նախագահ Սերժ Սարգսյանի շնորհավորական ուղերձը Լեռնային Ղարաբաղի Հանրապետության անկախության տոնի առթիվ 02.09.2013 Սիրելի՛ հայրենակիցներ, Շնորհավորում եմ ձեզ Լեռնային Ղարաբաղի Հանրապետության անկախության տոնի կապակցությամբ: Արցախի բնիկ ժողովրդի պատմական ընտրությունը կատարված է: Այդ ընտրության իրավունքը սրբազան է, եւ ինքնորոշման փաստը՝ անբեկանելի: Լեռնային Ղարաբաղի Հանրապետության ժողովուրդն իր ազատությունը պաշտպանել եւ փրկագնել է դաժանագույն պատերազմում ծանրագույն կորուստների գնով: Հանուն իր անկախության արցախցին քվեարկել է ոչ միայն համաժողովրդական հանրաքվեով, այլեւ համաժողովրդական ինքնապաշտպանությամբ: Արցախցին «Այո՛» է ասել ազատությանն ու անկախությանը, եւ «Ո՛չ»՝ բռնությանն ու կոտորածին: Սիրելի՛ արցախցիներ, Այսօր՝ այս մեծ տոնի օրը, աշխարհի ողջ հայությունը ձեզ հետ միասին կրկնում է «Այո՛»: «Այո՛»՝ ժողովրդավարությանը եւ համամարդկային արժեքներին, «Ո՛չ»՝ հակահայ ֆաշիզմին եւ բռնապետների քմահաճույքներին: Այսօր՝ այս մեծ տոնի օրը, մենք փաստում ենք, որ Լեռնային Ղարաբաղի Հանրապետությունը, որպես կայացած պետականություն, շարունակում է իր համակողմանի զարգացումը: Ղարաբաղի ժողովրդի խաղաղ աշխատանքն ու արարումն արդեն արմատապես եւ դրականորեն փոխել են նրա դիմագիծը: Աշխարհի երեսին այսօր կան ոչ քիչ երկրներ, որոնք պաշտոնապես ճանաչված են միջազգային հանրության կողմից, բայց կերազեին ունենալ ԼՂՀ-ի ներքին կազմակերպվածությունն ու կայունությունը, ժողովրդավարության եւ քաղաքական ազատությունների աստիճանը: Եվ սա այն դեպքում, երբ արցախցին ստիպված է մի ձեռքով մշտապես զենք բռնել եւ աշխատել միայն մեկ ձեռքով: Սիրելի՛ արցախցիներ, Իհարկե, դեռ շատ բան ունենք անելու, դեռ լուրջ խնդիրներ ունենք լուծելու՝ սկսած կենցաղից, վերջացրած ռազմաքաղաքական հարցերով, բայց մի բան հստակ է բոլորիս համար՝ վերադարձ դեպի միջնադարյան խանության բանտախուց այլեւս չի լինելու: Կեցցե՛ ազատ Արցախը՝ հայության պատվարն ու արդարության հաղթանակի խորհրդանիշը:


Փայլատող երանգային հիմք Giordani Gold Metamorphosis (35213) Երանգային հիմք – Շպար | Oriflame Cosmetics Ճենապակյա (սառը) - 35213 Մաշկդ կատարելապես փայլատ դարձրու: Առաջին անգամ Օրիֆլեյմում` երանգնային հիմք, որի կառուցվածքը մաշկին հպվելիս քսուքանմանից փոխվում է փոշենմանի՝ շնորհիվ MetaReactive նորարարական տեխնոլոգիայի: OilControl տեխնոլոգիան օգնում է նվազեցնել սեբումի արտադրությունը, իսկ 3D-գունակները մաշկի երանգը դարձնում են համաչափ: - Թաքցնում է հոգնածության հետքերը*: - Ապահովում է խիտ ծածկույթ ողջ օրվա ընթացքում**: - Թաքցնում է բոլոր նկատելի թերությունները՝ մաշկը դարձնելով կատարյալ***: - Դիմափոշի օգտագործելու կարիք չկա: - Խորհուրդ է տրվում յուղոտ մաշկի համար: *92% հաստատել են: Ըստ սպառողական թեստավորման արդյունքների: **85% հաստատել են: Ըստ սպառողական թեստավորման արդյունքների: ***85% հաստատել են: Ըստ սպառողական թեստավորման արդյունքների: Մատների ծայրերով տարածիր միջոցը մաշկիդ՝ զգալով, թե ինչպես է քսուքը վերափոխվում դիմափոշու: Ծովային ջրիմուռների մզվածք (padina pavonica thallus extract). խոնավացնում է մաշկը՝ հագեցնելով այն եւ դարձնելով ավելի առաձգական:


Արամ Ա-ի ձեռամբ պիտի վերաօծուի Հալէպի Ս. Քառասնից Մանկանց եկեղեցին - «ԱԼԻՔ» Օրաթերթ You are here:Գլխաւոր էջ»Լուրեր»Սփիւռք»Արամ Ա-ի ձեռամբ պիտի վերաօծուի Հալէպի Ս. Քառասնից Մանկանց եկեղեցին «alikonline.ir» - Հալէպի Սրբոց Քառասնից Մանկանց Մայր եկեղեցին, յատկապէս 2014-էն սկսեալ, թիրախ դարձաւ ահաբեկչական խմբաւորումներու սաստիկ հրթիռակոծումներուն: Թէեւ եկեղեցւոյ ներքնամասը մեծ վնասներու չենթարկուեցաւ, սակայն տարածքը՝ գլխաւոր մուտքը, զանգակատունը, պատմական առաջնորդարանը, «Զարեհեան» գանձատունը, Ազգային կեդրոնական գրադարանը, «Նիկոլ Աղբալեան» սրահը եւ շրջափակը մեծապէս վնասուեցան: Դեկտեմբեր 2016-ին, Հալէպի ազատագրութենէն ետք, գլխաւորութեամբ Բերիոյ հայոց թեմի առաջնորդ Շահան արք. Սարգիսեանի՝ թեմի Ազգային վարչութիւնը նախաձեռնեց եկեղեցւոյ տարածքի վերաշինութեան գործին, երբ Մեծի Տանն Կիլիկիոյ Արամ Ա կաթողիկոս Հալէպ կատարած հովուապետական այցելութեան ընթացքին յայտարարեց Սուրիոյ հայ համայնքի վերականգնումի հրամայականը՝ վերընդգծելով Հալէպի եւ տեղւոյն հայ համայնքի գրաւած անփոխարինելի տեղն ու դերը հայութեան համայնական կեանքին մէջ: Եկեղեցւոյ վերաշինութեան ծրագիրը կ՛ընդգրկէր հիմնական չորս բաժիններ: Առաջին փուլին սկսան գլխաւոր մուտքի, զանգակատան եւ եկեղեցւոյ ներքնամասի վերաշինութեան ու նորոգութեան աշխատանքները: Սրբազան հօր անմիջական հսկողութեամբ ու ցուցմունքներով, Ազգային վարչութեան եւ Շինարարական յանձնախումբին հետեւողական հետապնդումով, տարբեր կողմերու նուիրատուութիւններով ու հաւատացեալ ժողովուրդին սրտաբուխ մասնակցութեամբ, արդէն իրականացած է առաջին փուլի ծրագիրը։ Եկեղեցւոյ պաշտօնական վերաօծումը պիտի կատարուի ձեռամբ Արամ Ա Վեհափառ Հայրապետին, 30 մարտին, եկեղեցւոյ անուանակոչութեան տօնին, եւ հնադարեան սրբավայրը իր դռները լայնօրէն պիտի վերաբանայ հաւատացեալներուն առջեւ: Հալէպի Ս Քառասնից Մանկանց եկեղեցի


11:17 , 13 Սեպտեմբեր 2019 ՀՀ վարչապետ Նիկոլ Փաշինյանը հրապարակել է ՊԵԿ-ի տրամադրած ճշգրտված տվյալները, որոնք վերաբերում են մեր երկրում գրանցված աշխատողների քանակին: Կառավարության ղեկավարն ընդգծել է, որ 2018 թ. մայիսիսց մինչեւ հիմա Հայաստանում գրանված աշխատողների թիվն ավելացել է 65 037 աշխատատեղ: Նախօրեին Նիկոլ Փաշինյանը հայտարարել էր, որ գրանցված աշխատողների թիվն ավելացել է 64 899-ով: Վարչապետը գրել է.


Գերենալ-գնդապետ Մովսես Հակոբյանի հայտարարությունը — ingablog Բանակը հզորացնելու համար պետք է իրավիճակը ճիշտ գնահատել։ Այս մասին NEWS.am-ի հետ զրույցում ասաց գերենալ Մովսես Հակոբյանը։ Նա շնորհավորեց Հայոց բանակի 29-րդ տարելիցը. «Մաղթում եմ՝ այս կարգավիճակը, որն ունի մեր բանակը, շատ արագ կարողանա դուրս գալ այդ կարգավիճակից։ Մեր բանակը պետք է նորից վերադառնա եւ հաղթական ուղի ունենա։ Մենք բոլորս պետք է աջակից լինենք մեր բանակի հզորացմանը»։ Հարցին՝ ի՞նչ պետք է անել Հայոց բանակը հզորացնելու համար, գեներալն ասաց. «Բանակը հզորացնելու համար պետք է իրավիճակը ճիշտ գնահատել։ Որեւէ ժամանակ չի խանգարում բանակը հզորացնելուն։ Կարելի է հիմա էլ սկսել»։ Անդրադառնալով քաղաքացիներին զենք տրամադրելու հայտարարություններին՝ Մովսես Հակոբյանն ասաց. «Որոշելու խնդիր է դա։ Ես դրան դեմ չեմ»։ Сообщение Գերենալ-գնդապետ Մովսես Հակոբյանի հայտարարությունը появились сначала на ՄԵՐ ԻՆՖՈ.


Երեկ, որպես հայ-գերմանական խորհրդարանական բարեկամության խմբի նախագահ, մասնակցել եմ Անգելա Մերկելի պատվին հրավիրված ընթրիքին եւ հրապարակել եմ համապատասխան լուսանկարը: Այս փաստը արձագանք գտավ համացանցում, մասամբ Մերկելի, մասամբ Նիկոլ Փաշինյանի, մասամբ իմ պատճառով: Հաճելի էր, որ արձագանքների եւ գնահատականների ճնշող մասը դրական էր եւ համարժեք այս քայլին: Բայց տեղ գտան նաեւ հարցադրումներ, որոնք կարելի է բաժանել երկու խմբի. 1. Ինչու էր Նիկոլ Փաշինյանը հրավիրել Արմեն Աշոտյանին 2. ինչու էր Արմեն Աշոտյանը գնացել Նիկոլ Փաշինյանի միջոցառմանը: Օգտագործեմ այդ առիթը հետեւյալ տեսակետս վերահաստատելու համար: Անկախ ներքաղաքական տարաձայնություններից, ներքին թեժ պայքարից եւ քաղաքական գնահատականներից, մենք պետություն ենք ներկայացնում: Լինելով ՀՀ ԱԺ արտաքին հարաբերությունների հանձնաժողվի նախագահ՝ արել եւ անելու եմ դա իշխանափոխությունից առաջ եւ հետո: Ինձ լավություն չեն արել, երբ ի պաշտոնե հրավիրել են այդ միջոցառմանը: Ես էլ լավություն չեմ արել, երբ ընդունել եմ հրավերը: Ինձ լավություն չեն արել, երբ իմ քննադատությունից եւ ահազանգից հետո Նիկոլ Փաշինյանի որոշմամբ կրկին ներգրավել են Հայաստան-ԵՄ համաձայնագրի իրագործումը ապահովող հանձնաժաղովի մեջ: Ոչ էլ ես եմ լավություն արել, երբ համաձայնել եմ աշխատել այդ ձեւաչափով: Ես լավություն չեմ անում կառավարությանը, երբ ԵՎՐԱՆԵՍԹ-ում, Եվրոպական Խորհրդարանում կամ այլուր պայքարում եմ Հայաստանի ազգային շահերի համար: Ոչ էլ վատություն եմ անում օրվա իշխանություններին, երբ այդ նույն միջազգային հարթակներում քննադատում եմ իրենց գործողությունները: Նման հարցերում լավություն հասկացություն չկա: Մենք, պետական բոլոր պաշտոնյաներս, պարտավոր ենք աշխատել մեր պատասխանատվության ոլորտներում, օգտագործելով մեր գիտելիքները, փորձը, հմտությունները եւ կապերը հանուն ավելի լավ Հայաստանի, հանուն մեր քաղաքացիների: Ասում եմ սա, որպես քաղաքական աքսիոմ, պարզ ճշմարտություն, որպես պետությունը սիրող մարդ: Այդպես շարունակելու եմ վարվել այնքան ժամանակ, որքան օգտակար կլինեմ իմ երկրին, մասնավորապես՝ արտաքին քաղաքականության մեջ եւ միջազգային պարտավորությունների կատարման հարցում: Կառավարությունները գալիս են ու գնում են, Հայաստանի Հանրապետությունը պետք է լինի մշտապես եւ բոլորինը: Irar het ev voch te irar dem.


Էդվարդ Նալբանդյանը ԱԳՆ Պատվո մեդալ է հանձնել Ճապոնիայի դեսպանին - Shabat.am Էդվարդ Նալբանդյանը ԱԳՆ Պատվո մեդալ է հանձնել Ճապոնիայի դեսպանին 04 Մայիս, 2018 16:25 Նախարար Նալբանդյանը շնորհակալություն հայտնեց Ճապոնիայի դեսպանին Հայաստանում իր դիվանագիտական առաքելության ընթացքում հայ-ճապոնական փախգործակցությունը առավել զարգացնելու եւ ընդլայնելու ուղղությամբ ներդրված ջանքերի համար: Բարձր գնահատելով Էյջի Տագուչիի գործունեությունը որպես Ճապոնիայի առաջին ռեզիդենտ դեսպան՝ ԱԳՆ ղեկավարը վստահություն հայտնեց, որ համատեղ քայլերով հայ-ճապոնական հարաբերությունները որակապես նոր մակարդակի կբարձրանան։ Դեսպան Տագուչին շնորհակալություն հայտնեց Էդվարդ Նալբանդյանին եւ արտգործնախարարությանն իր առաքելության ընթացքում ցուցաբերած աջակցության համար եւ համոզմունք հայտնեց, որ տարբեր բնագավառներում Հայաստանի եւ Ճապոնիայի միջեւ կապերը կապրեն շարունական վերելք՝ ի նպաստ երկու բարեկամ ժողովուրդների: Ի գնահատանք հայ-ճապոնական հարաբերությունների զարգացման գործում ունեցած նշանակալի ավանդի՝ Հայաստանի արտաքին քաղաքական գերատեսչության ղեկավարը Ճապոնիայի դեսպանին հանձնեց ԱԳՆ Պատվո մեդալը:


source: fineweb

text: Ըստ Միավորված ազգերի կազմակերպության կրթության, գիտության եւ մշակույթի կազմակերպության (UNESCO) հրապարակած պաշտոնական տվյալների, Հայաստանը կողմ է քվեարկել Պաղեստինին կազմակերպության անդամի կարգավիճակ շնորհելուն։ Հարավկովկասյան տարածաշրջանի երկրներից կողմ են քվեարկել նաեւ Թուրքիան, Իրանը եւ Ադրբեջանը: Վրաստանը ձեռնպահ է մնացել: Միացյալ Նահանգները, մինչդեռ, ի պատասխան Պաղեստինին անդամի կարգավիճակ շնորհելուն, դադարեցրել է UNESCO-ի ֆինանսավորումը: Այս որոշման պատճառ է հանդիսացել 90-ականներին ԱՄՆ-ում ընդունված օրենքը, որը պարտադրում է Վաշինգտոնին դադարեցնել ՄԱԿ-ի ցանկացած մարմնի ֆինանսավորումը, եթե այն համաձայնի Պաղեստինին որպես անդամ ընդունել նախքան Իսրայելի հետ բանակցային ճանապարհով խաղաղ կարգավորման հասնելը։ Երեկ Փարիզում անցկացված UNESCO-ի 36-րդ Գլխավոր համաժողովում ձայների 107 կողմ, 14 դեմ, 52 ձեռնպահ հարաբերակցությամբ որոշում կայացվեց Պաղեստինին որպես 195-րդ պետություն կազմակերպությունում ընդգրկելու վերաբերյալ։ Իսրայելը, Գերմանիան, Նիդեռլանդները, Շվեդիան եւ Միացյալ Նահանգները որոշման դեմ քվեարկող երկրների շարքում էին։ Միացյալ Նահանգները տարեկան շուրջ 70 միլիոն դոլար է նվիրաբերում UNESCO-ին, ինչը կազմում է այդ կազմակերպության ընդհանուր բյուջեի շուրջ մեկ քառորդ մասը։ Նոյեմբերին ՄԱԿ-ի կրթության, գիտության եւ մշակույթի կազմակերպության համար նախատեսված գումարների մի զգալի մասը՝ շուրջ 60 միլիոն դոլար, փաստորեն չի փոխանցվի։ Հիշեցնենք, մոտ 1 ամիս առաջ Պաղեստինյան Ինքնավարության նախագահ Մահմուդ Աբասը պաշտոնապես դիմեց ՄԱԿ-ին՝ անդամություն ստանալու հարցով, չնայած ԱՄՆ-ը եւ Իսրայելի դաշնակից մի շարք զարգացած երկրներ նրան կոչ էին անում չգնալ այդ քայլին։ Նոյեմբերի 11-ին ՄԱԿ-ի Անվտանգության խորհուրդը քննարկելու է Պաղեստինի անդամության դիմումը։ Միացյալ Նահանգները սպառնացել է կիրառել վետոյի իր իրավունքը՝ Պաղեստինի անդամության հարցը արգելափակելու համար։


* Անջատեք հեռախոսը, եթե այն ինքնիրեն չի անջատվել եւ այն պահեք ուղղահայաց դիրքով:


«Լապտեր» պատանեկան հանդես: Հորինվածքներն անավարտ էին Կարելի է անվերջ մտածել այն հանդիպման մասին, որ այդպես էլ տեղի չունեցավ։ Եկեք խոստովանենք, դա ցավոտ, բայց եւ, ա՜խ, որքան հաճելի է պատկերացնել ամեն մի մանրուք այնպես, ասես այդ ամենը ֆիլմի մի դրվագ է, իսկ դու եւ՛ ռեժիսորն ես, եւ՛ սցենարիստը, եւ՛ դերասանը։ Մի ֆիլմ, որ այդպես էլ մնաց անավարտ ու դասվեց մնացած այն բոլորի շարքին, որոնք «անպայման» մի օր կդիտես։ Չնայած` դու ամեն ինչն ես սիրում այդպես կիսատ թողնել: Բայց իրականում դա վախ է։ Այո՛ , դու վախենում ես պարտականություններից, պատասխանատու որոշումներից, սխալական լինելուց։ Դու փակում ես աչքերդ ու քեզ այնտեղ լավ է՝ քո հորինած ֆիլմերի աշխարհում: Автор: Maga Manvelyan на 15:16 Ярлыки: Մարգարիտա Մանվելյան, մտքեր


Անի Մարգարյանի Բլոգ: Ադրբեջանցի պատգամավորը խորհուրդ է տվել աշխատավարձից բողոքող ուսուցիչներին սեւագործ բանվոր աշխատել Ադրբեջանցի պատգամավորը խորհուրդ է տվել աշխատավարձից բողոքող ուսուցիչներին սեւագործ բանվոր աշխատել Օրերս ադրբեջանական ԶԼՄ-ներն ու սոցցանցային էջերն ակտիվորեն քննարկում են պատգամավոր Հադը Ռեջեբլիի արտահայտած մտքերն այն մասին՝ եթե ադրբեջանցի ուսուցիչները բողոքում են ցածր աշխատավարձից, ապա թող գնան աշխատեն որպես սեւագործ բանվոր կամ հիմնական աշխատանքից հետո այլ գործ գտնեն: Հիմնականում քննդատական երանգի արձագանքներ են հնչում այդ թվում որոշ իշխանամետ մեդիա ռեսուրսներում: Ադրբեջանական MeydanTV-ն իր հերթին սեփական հետաքննությունն է անցկացրել՝ բացահայտելով վերոհիշյալ պատգամավորի ու նրա հարազատների ստվերային բիզնեսը եւ իրական ունեցվածքը, ինչպես նաեւ Ռեջեբլիի ծավալած գործունեությունից այլ մանրամասներ: Իսկ Minval.az պորտալն էլ ավելի վաղ մեջբերել էր նույն պատգամավորի՝ ավելի վաղ հնչեցրած խոսքերը, երբ վերջինս բողոքել էր իր սեփական աշխատավարձի չափից: Բացի այդ, պատգամավորի խոսքերի արդյունքում ուսուցիչների թեման քննարկման տեղիք է տվել սոցցանցային հարթակներում: Ադրբեջանցի օգտատերերը ստեղծել են մի շարք երգիծանկարներ, որտեղ ներկայացված են բանվոր աշխատող ուսուցիչների կերպարներ: Թեմա: Азербайджан, Azerbaijan, Ադրբեջան, ուսուցիչ


Լրատվություն Մամլո հաղորդագրություններ Նախագաhին իր հավատարմագրերն է հանձնել Հայաստանում Ինդոնեզիայի նորանշանակ դեսպան Յուդդի Կրիսնանդին 23.06.2017 - 1000x804px - 270 Կբ - 1000x761px - 252 Կբ - 1000x652px - 254 Կբ - 1285x1077px - 294 Կբ - 2000x1171px - 669 Կբ Նախագահ Սերժ Սարգսյանին այսօր իր հավատարմագրերն է հանձնել Հայաստանի Հանրապետությունում Ինդոնեզիայի Հանրապետության նորանշանակ արտակարգ եւ լիազոր դեսպան Յուդդի Կրիսնանդին (նստավայրը՝ Կիեւ): Հանրապետության Նախագահը շնորհավորել է դեսպանին պաշտոնն ստանձնելու կապակցությամբ եւ մաղթել հաջողություններ: Սերժ Սարգսյանը նշել է, որ Հայաստանը մեծապես կարեւորում է Ինդոնեզիայի դերը Հարավարեւելյան Ասիայում եւ պատրաստակամ է խորացնել միջպետական հարաբերությունները, ինչին կարող են զգալիորեն նպաստել միջխորհրդարանական կապերի ակտիվացումը, երկու երկրների միջեւ անհրաժեշտ իրավապայմանագրային դաշտի ձեւավորումը: Այդ ամենը, Նախագահի համոզմամբ, կխթանի նաեւ հայ-ինդոնեզական առեւտրատնտեսական հարաբերությունների զարգացումը: Դեսպան Յուդդի Կրիսնանդին շնորհակալություն է հայտնել Հանրապետության Նախագահին ընդունելության ու շնորհավորանքի համար եւ նշել, որ իր համար մեծ պատիվ է դեսպան լինել մի երկրում, որի հինավուրց պատմությունն ուսումնասիրելով՝ մեծագույն հարգանք է առաջանում հայ ժողովրդի նկատմամբ: Ինդոնեզիայի դեսպանը երկկողմ համագործակցության տեսանկյունից հեռանկարային է համարել կրթության, զբոսաշրջության, առեւտրատնտեսական կապերի սերտացման ուղղությամբ աշխատանքը: Զրուցակիցները համակարծիք են եղել, որ Հայաստանի եւ Ինդոնեզիայի միջեւ աշխարհագրական հեռավորությունը երբեւէ չի կարող խոչընդոտ լինել փոխգործակցության զարգացման համար՝ հատկապես 21-րդ դարում, երբ տեխնոլոգիական առաջընթացը զգալիորեն կրճատում է աշխարհագրական հեռավորությունը եւ մեծ հնարավորություններ տալիս զարգացնելու հարաբերությունները: Հանդիպմանն անդրադարձ է եղել նաեւ միջազգային կազմակերպությունների շրջանակներում Հայաստանի եւ Ինդոնեզիայի միջեւ համագործակցությանը, տարածաշրջանային խնդիրներին եւ մարտահրավերներին, ԼՂ հիմնախնդրի կարգավորման գործընթացին:


Կառավարության ղեկավարը նշել է, որ կենտրոնը ձեւավորվում է հանրություն-մասնավոր հատված գործընկերության սկզբունքով եւ կլինի այն հարթակը, որտեղ կարող են մասնավորի մասնակցությամբ խոսել բարեփոխումների, ռազմավարությունների մասին: Վարչապետն ընդգծել է նաեւ, որ այս կենտրոնում ֆիքսվելու են տնտեսության զարգացման ծրագրերը, ձեւավորվելու է այն գրադիենտը, թե ինչպես պետք է զարգանա մեր երկիրը:


ДokyMeHTы ykaзы ПpeзидeHTa Pecпyблиkи ApMeHия 27.12.2016 Է. Ռ. ԶՈՒՐԱԲՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ 2-ՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 27.12.2016 Մ. Ա. ՄԻՆԱՍՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ 2-ՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 27.12.2016 Ա. Ա. ԿԻՐԱԿՈՍՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ 2-ՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 27.12.2016 Ա. Լ. ԱԶԱՏՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ 2-ՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 27.12.2016 Ա. Ա. ԱՎԱԼՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ 2-ՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 27.12.2016 Ա. Հ. ԷԴՈՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ 2-ՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 27.12.2016 Ա. Ռ. ՄԵԼՔՈՆՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ 2-ՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 2001 27.12.2016 Ռ. Վ. ԶԱԶՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ 2-ՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 27.12.2016 Գ. Ս. ՄԽԻԹԱՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ԾԱՌԱՅՈՒԹՅԱՆ 2-ՐԴ ԴԱՍԻ ԲԱՐՁՐԱԳՈՒՅՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ


text: Սպիտակեղենի հավաքածու՝ անթերի որակ։ Սպիտակեղենի բարձրորակ հավաքածու երկտեղանոց չափսի համար։ Կտորը 100% սատին է, վերմակի եւ բարձի երեսները փայտից կոճակներով են։Երկկողմանի, գունային նուրբ համադրություն։ Անթերի կար:


source: wikipedia

text: Դեպքեր Հունվարի 8 – Ձեւավորվեց ԱՄՆ դեմոկրատական կուսակցությունը։ Թուրքմենչայի պայմանագիր Արեւելյան Հայաստանի միացումը Ռուսական կայսրությանը Ծնունդներ Պետկո Ռաչեւ Սլավեյկով, բուլղար բանաստեղծ, լուսավորիչ, հասարակական քաղաքական գործիչ Փետրվար 8 - Ժյուլ Վեռն, ֆրանսիացի գրող (վ. 1905) Օգոստոս 18 - Մկրտիչ Պեշիկթաշլյան, արեւմտահայ բանաստեղծ (վ. 1868) Օգոստոս 18 - Լեւ Տոլստոյ, ռուս նշանավոր գրող, մտավորական (վ. 1910 թ.) Մահեր Ապրիլ 16 - Ֆրանցիսկո Գոյա, իսպանացի հայտնի գեղանկարիչ, Իսպանիայի պալատական դիմանկարիչ, (ծ. 1746) Հուլիսի 9 - Գիլբերտ Սթյուարտ, ամերիկացի գեղանկարիչ 1828 Տարեթվեր


Արտահերթ նիստի ընթացքում կրկին կքննարկվեն ՀՀ ընտրական օրենսգրքի փոփոխությունները, որոնք հոկտեմբերի 22-ի նիստում չընդունվեցին բավարար ձայներ չհավաքելու պատճառով: Հոկտեմբերի 23-ին մի խումբ պատգամավորներ ստորագրահավաք էին կազմակերպել՝ նախագիծը ԱԺ արտահերթ նիստում կրկին քննարկելու համար:


text: Հուլիսի 9, տարվա 190-րդ (նահանջ տարիներին՝ 191-րդ) օրն է։ Տարվա ավարտին մնում է 175 օր։ Դեպքեր 1816 - Արգենտինան հռչակեց անկախություն Իսպանիայից 2011 - Հարավային Սուդանն անկախացավ Սուդանից Ավիավթարներ 1982 - Լուիզիանայում Pan American ընկերության Boeing 747-ի վթարի հետեւանքով զոհվում է 145 մարդ 2006 - Իրկուտսկի օդակայանում վայրէջքի ժամանակ Airbus A310 ինքնաթիռի վթարից 203 մարդուց զոհվում են 124-ը Ծնունդներ 1847 - Վոնգ Ֆեյ Հուն չինական մարտարվեստի վարպետ 1855 - Աբդ ալ-Ռահման ալ-Քաուաքիբի արաբ փիլիսոփա եւ գրող 1894 - Պյոտր Կապիցա Петр Капица սովետական ֆիզիկոս 1905 - Աննա Շխիյան, բուսաբան 1916 - Էդվարդ Հիթ Edward Heath անգլիացի քաղաքական գործիչ 1929 - Հասան II, 1961-99 թթ. Մարոկկոյի թագավոր 1930 - Արտաշես Մարտիրոսյան, հայ խորհրդային բանասեր, պատմաբան 1941 - Պուշկին Սերոբյան, հայ քաղաքական գործիչ եւ իրավապաշտպան, ԽՍՀՄ այլախոհ 1945 - Դին Կունց Dean Koontz ամերիկացի գրող 1950 - Վիկտոր Յանուկովիչ Вiктор Янукович Ուկրաինայի 4-րդ նախագահ։ 1956 - Թոմ Հենքս Tom Hanks ամերիկացի դերասան։ 1959 - Քեւին Նեշ Kevin Nash ամերիկացի դերասան 1975 - Ջեք Ուայթ Jack White ամերիկացի երգիչ-երգահան 1985 - Էշլի Յանգ Ashley Simon Young անգլիացի ֆուտբոլիստ Մահեր 1828 - Գիլբերտ Սթյուարտ, ամերիկացի գեղանկարիչ 1856 - Ամեդեո Ավոգադրո Amedeo Avogadro իտալացի ֆիզիկոս եւ քիմիկոս 1902 - Արսեն Այտընյան, հայագետ 1936 - Աղասի Խանջյան, պետական գործիչ 1984 - Ֆաինա Ռանեւսկայա, ԽՍՀՄ դերասանուհի 2002 - Ռոդ Սթայգեր Rodney Stephen Steiger ամերիկացի դերասան 2007 - Էլվինա Մակարյան, հայ երգչուհի, երգահան Տոներ Անկախության օր՝ Արգենտինա Հարավային Սուդան ՝ Պարտենիտի օր Ծանոթագրություններ


text: ՄԱԿ-ի գլխավոր քարտուղար. ՀՀ-ի օրինակը ցույց տվեց՝ ինչ մեծ ներուժ ունի երիտասարդությունը - PanARMENIAN.Net PanARMENIAN.Net - Միավորված ազգերի կազմակերպության գլխավոր քարտուղար Անտոնիու Գուտերեշը ՄԱԿ-ի գլխավոր ասամբլեայի 73-րդ նստաշրջանում ունեցած իր ելույթում դարձյալ անդրադարձել է Հայաստանում Թավշյա հեղափոխությանը եւ դրանում հայ երիտասարդության առանցքային դերակատարությանը:


text: Կումասի (անգլ.՝ Kumasi), քաղաք Գանայում, մեծությամբ երկրորդ բնակավայրն է Ակրա մայրաքաղաքից հետո։ Բնակչությունը՝ 1 517 000 մարդ։ Պետական լեզուն անգլերենն է։ Հանդիսանում է Աշանտ նահանգի վարչական կենտրոնը։ Այստեղ է գտնվում «Կումասի» օդանավակայանը։ Քաղաքի կարգավիճակ է ստացել 1615 թվականից, եղել է Աշանտ կայսրության կենտրոնը։ Եղբայր քաղաքներն են Ալմերե, Նյուարկ, Ուագադուգու, Ուինսթոն Սեյլեմ, Շառլոթ (Հյուսիսային Կարոլինա)։ Այստեղ է հանգրվանում Աֆրիկայի ամենաուժեղ ակումբներից մեկը։


text: Դեպքեր Հունվար-Մարտ Հունվարի 3 – Առաջին անգամ օգտագործվեց Կալիֆոռնիայի Լիկի աստղադիտարանի 91 սանտիմետրանոց աստղադիտակը։ Հունվարի 13 – Ազգային աշխարհագրական կազմակերպությունը հիմնադրվեց Վաշինգտոն ԿՇ-ում։ Փետրվարի 6 – Գիլիս Բիլդտը դարձավ Շվեդիայի վարչապետ (1888–1889). Ծնունդներ Հունվար 6 - Վահրամ Փափազյան, նշանավոր դերասան, գրող (վ. 1968) Փետրվարի 18 - Բորիս Ապրելեւ, ռուս ծովային սպա, գրող Հուլիսի 6 - Գրիգոր Չուբարյան, հայ իրավաբան, հասարակական, քաղաքական գործիչ Նոյեմբերի 9 - Ժան Մոնե, Ածխի եւ պողպատի եվրոպական համայնքի նախագահ Նոյեմբերի 19 - Խոսե Ռաուլ Կապաբլանկա, եղել է աշխարհի ուժեղագույն շախմատիստներից մեկը 1910-1930 թվականներին, բազմաթիվ միջազգային մրցությունների հաղթող Իվան Վարդանյան, դիվիզիային զինվորական կոմիսար Օգոստոսի 28 - Գուիդո Արա, իտալացի ֆուտբոլիստ եւ գլխավոր մարզիչ Դեկտեմբերի 10 - Արմենակ Սալմասլյան, հայ մատենագետ Լյուդմիլ Ստոյանով, բուլղար գրող, հասարակական գործիչ Բալա Մելիքյան, հայ թառահար Փետրվար 9 - Երվանդ Կողբետլյանց, ռուսահայ մաթեմատիկոս, երկրաֆիզիկոս եւ գյուտարար (վ. 1974) Մարտ - Մարիետա Շահինյան, գրող Հոկտեմբեր 24 - Լեռ Կամսար, գրող, երգիծաբան (վ. 1965) Մահեր Առնոլդ Մաթյու, անգլիացի բանաստեղծ, քննադատ Փետրվար 17 - Ծերենց, հայ նշանավոր վիպասան, հրապարակախոս (ծ. 1822) Ապրիլի 15 - Մեթյու Առնոլդ, անգլիացի բանաստեղծ եւ արվեստի տեսաբան։ Ապրիլ 25 - Րաֆֆի, հայ գրականության դասական (ծ. 1835) Դեկտեմբերի 12 - Կոմս Միքայել Լորիս-Մելիքով, Ռուսաստանի Կայսրության պետական գործիչ, հեծելազորի գեներալ, Ցարի շքախմբի համհարզ-գեներալ (ծ. 1825) 1888 Տարեթվեր


text: Կիեւ (), Ուկրաինայի մայրաքաղաքը, նավահանգիստ Դնեպր գետի ափին։ Անվանում Անվանումը կապում են քաղաքի առասպելական հիմնադիր Կիյի անվան հետ։ Ըստ հնագիտական տվյալների՝ Կիեւն առաջացել է 5-րդ դարի վերջին 6-րդ դարի սկզբին որպես պոլյաններ արեւելասլավոնական ցեղի կենտրոն։ Միջնադարյան աղբյուրներում հիշատակվում է հաճախ որպես Մանքերման (Մանկերման)։ Պատմություն Կիեւ անունը կապվում է քաղաքի առասպելական հիմնադիր Կիյի հետ։ Հիմնադրվել է VI-VII դար։ Մինչեւ 1132 թվականը եղել է Կիեւյան Ռուսիայի քաղաքական, տնտեսական եւ մշակութային կենտրոնը։ 1240 թվականին ավերել են մոնղոլ-թաթարները։ 1471 թվականին եղել է Լիտվական մեծ իշխանության Կիեւյան վոյեվոդության կենտրոն։ 1569 թվականին Լյուբլինյան ունիայով անցել է Լեհաստանին։ 1654 թվականին Ուկրաինայի վերամիավորումը Ռուսաստանին պատմական մեծ նշանակություն է ունեցել նաեւ Կիեւի համար։ 19-րդ դարում զարգացել է արդյունաբերությունը, բացվել են բուհեր (1834 թվականին՝ համալսարանը, 1898 թվականին՝ պոլիտեխնիկական ինստիտուտը եւ այլն)։ Ճարտարապետություն 10-րդ դարում Կիեւը կազմված էր Վերին (որտեղ Դեսյատիննայա եկեղեցին էր, 989-996) եւ Ստորին (Պոդոլ) քաղաքներից։ Վերին քաղաքի կոմպոզիցիոն կենտրոնը Սոֆիայի տաճարն է (1037, վերակառուցվել է 17-րդ դարում, որմնանկարները եւ խճանկարները՝ 11-րդ դար)։ 11-րդ դարում են կառուցվել Կիեւ-Պեչորյան մայրավանքի եւ Վիդուբեցկի մենաստանի առաջին կառույցները։ Արտաքին հղում Կիեւի հայկական համայնք Ծանոթագրություններ Եվրոպական քաղաքներ Ուկրաինայի քաղաքներ Սրբազան քաղաքներ 482 թվականին հիմնադրված բնակավայրեր


Նախարարը Հայաստանում, սփյուռքում ունի խորհրդականներ, oգնականներ եւ մամուլի քարտուղար (նաեւ` հասարակական կարգով):


Լրատվություն Մամլո հաղորդագրություններ Սերժ Սարգսյանը ընդունել է Գերմանիայի Գյոթեի ինստիտուտի նախագահ Կլաուս-Դիթեր Լեհմանին 02.06.2017 Նախագահ Սերժ Սարգսյանն այսօր ընդունել է Գերմանիայի խոշորագույն մշակութային հաստատության՝ Գյոթեի ինստիտուտի նախագահ Կլաուս-Դիթեր Լեհմանին: Հանրապետության Նախագահը ողջունել է հյուրին եւ հույս հայտնել, որ պարոն Լեհմանի այցը Հայաստան նոր սկիզբ կդառնա հայ-գերմանական կրթամշակութային համագործակցության զարգացման եւ այդպիսով նաեւ երկկողմ միջպետական հարաբերությունների ամրապնդման համար: Նշելով, որ այս տարի Հայաստանը եւ Գերմանիան նշում են դիվանագիտական հարաբերությունների հաստատման 25-ամյակը` Նախագահ Սարգսյանը գոհունակությամբ է փաստել, որ անցած այդ տարիների ընթացքում հայ-գերմանական հարաբերությունները միայն վերընթաց զարգացում են ունեցել՝ հաստատվել է բարձր մակարդակի քաղաքական երկխոսություն, ձեւավորվել են կայուն միջխորհրդարանական հարաբերություններ, հաջողությամբ զարգանում են առեւտրատնտեսական կապերը, համագործակցությունը կրթության, մշակույթի ոլորտներում եւ ապակենտրոնացված մակարդակում: Այդ ամենը, Հանրապետության Նախագահի համոզմամբ, լավ հիմք է խթանելու Հայաստանում գերմաներենի առավել խորացված ուսուցումը, ինչն էլ իր հերթին կնպաստի փոխշահավետ բոլոր ոլորտներում երկկողմ կապերի ամրապնդմանը: Այդ համատեքստում զրուցակիցները քննարկել են 2009 թվականից Հայաստանում գործող Գերմաներենի ուսուցման կենտրոնին զուգահեռ գերմաներենի տարածմանը նպաստող այլ հնարավորությունների, այդ թվում՝ Գյոթեի ինստիտուտի կենտրոնի հիմնման հարցը: Նախագահ Սերժ Սարգսյանը պատրաստակամություն է հայտնել նման լուծման հանգելու դեպքում պետության կողմից աջակցություն ցուցաբերելու այդ նախաձեռնության իրականացմանը: Կլաուս-Դիթեր Լեհմանը վստահեցրել է, որ Գյոթեի ինստիտուտը լավագույն ջանքը կներդնի Հայաստանի հետ համագործակցությունը զարգացնելու համար:


• 2020թ. I եռամսյակի բնապահպանական եւ բնօգտագործման վճարների հաշվարկ-հաշվետվությունները բնապահպանական մարմին գրանցման ներկայացնելու վերջնաժամկետ • 2019թ. տարեկան ռոյալթիի հաշվարկի ներկայացում • 2019թ. տարեկան ռոյալթիի վճարում • 2020թ. I եռամսյակի ռադիոհաճախականության օգտագործման պարտադիր վճարների վճարման վերջնաժամկետ • 2020թ. մայիս ամսվա համար ինտերնետ շահումով խաղերի գործունեության իրականացման յուրաքանչյուր վայրի (հասցեի) մասով ելակետային տվյալների հայտարարության ներկայացման վերջնաժամկետ • 2020թ. II եռամսյակի հանրային ծառայությունների կարգավորման պարտադիր վճարների վճարման վերջնաժամկետ You are the 3930598-րդ visitor


text: Դեպքեր Ծնունդներ Փետրվարի 19 - Արշավիր Շահխաթունի, դերասան, կինոդերասան, սպա, Երեւանի զինվորական պարետ Մայիսի 14 - Օտտո Կլեմպերեր, գերմանացի դիրիժոր Սեպտեմբերի 16 - Կարեն Հորնի, hայտնի հոգեբան, հոգեթերապեեւտ եւ հոգեվերլուծաբան Հոկտեմբերի 11 - Ֆրանսուա Մորիակ, ֆրանսիացի արձակագիր, Ֆրանսիական ակադեմիայի անդամ (1933), գրականության Նոբելյան մրցանակի դափնեկիր (1952) Մակար Ա Թեղուտցի, Ամենայն Հայոց կաթողիկոս 1885-ից։ Հաջորդել է Գեւորգ Դ Կոստանդնուպոլսեցուն Նիկոլայ Ստրելեցկի, շինարարական կոնստրուկցիաների եւ կամրջաշինության բնագավառի խորհրդային գիտնական Փետրվարի 17 - Նինա Մանուչարյան, հայ դերասանուհի Մայիսի 1 - Լիդիա Դուռնովո, ռուս արվեստաբան, վերականգնող նկարիչ Միքայել Մանուչարյան, բանվոր-հեղափոխական Արշակ Սաֆրաստյան, Պատմաբան, հայագետ, դիվանագետ, լրագրող եւ ազգային հասարակական գործիչ (վ. 1885) Հունվար 28 - Վահան Տերյան, բանաստեղծ ու հասարակական գործիչ (վ.1920) Փետրվար 2 - Կոստան Զարյան, հայ գրող, հրատարակիչ, փիլիսոփա (վ. 1969) Փետրվար 15 - Ռուբեն Սեւակ, հայ բանաստեղծ, արձակագիր եւ բժիշկ (վ. 1915) Դեկտեմբերի 27 - Օլգա Գուլազյան, հայ դերասանուհի (վ. 1970) Բարսեղ Կանաչյան, հայ կոմպոզիտոր, խմբավար, ՀՀ ազգային հիմնի երաժշտության հեղինակ (վ. 1967) Մահեր Ադիբ Իսհակ, սիրիացի հայ լրագրող, հրապարակախոս, գրող Մայիս 22 - Վիկտոր Հյուգո, ֆրանսիացի հռչակավոր գրող, բանաստեղծ, դրամատուրգ, քաղաքական գործիչ (ծ.1802) 1885 Տարեթվեր


text: Լա Լիգայի նախագահ. «Վստահ եմ՝ Ռոնալդուն անմեղ է, իսկ նրա հեռանալը մեծ կորուստ կլինի» Լա Լիգայի նախագահ. «Վստահ եմ՝ Ռոնալդուն անմեղ է, իսկ նրա հեռանալը մեծ կորուստ կլինի» Իսպանական Լա Լիգայի նախագահ Խավյեր Տեբասը իր կարծիքն է հայտնել «Ռեալի» հարձակվող Կրիշտիանու Ռոնալդուի՝ հարկային մեղադրանքների պատճառով Իսպանիայի առաջնությունը լքելու ցանկության մասին: «Ճանաչելով նրանց, ովքեր շրջապատում են Ռոնալդուին, եւ իմանալով նրանց պրոֆեսիոնալիզմի մասին, ես վստահ եմ, որ Ռոնալդուն անմեղ է: Մենք ապրում ենք այնպիսի ժամանակներում, երբ հարկային ծառայությունների մասին ցանկացած նորությունից հետո բոլորին անվանում են խարդախ: Վստահ եմ, որ Ռոնալդուն անմեղ է: Եթե հավատանք նրան, ինչ ես կարդացել եմ, նա ոչ մի հանցանք չի գործել: Ինչ ազդեցություն կարող է թողնել Ռոնալդուի՝ Իսպանիայի առաջնությունից հեռանա՞լը: Դա անհնար է չափել, բայց այն հսկայական կլինի: Հատկապես եթե խոսենք Լա Լիգայի՝ միջազգային արենայում զարգանալու մասին: Դա կլինի հսկայական եւ անդառնալի կորուստ կլինի», - Տեբասի խոսքերն է մեջբերել AS-ը՝ հղում կատարելով La Sexta հեռուստաալիքին:


text: Վրաստանում հայկական մեքենա է վթարվել, կան զոհեր եւ վիրավորներ - MediaLab Newsroom-Laboratory 07.07.2019 | 713 դիտում Վրաստանում հայկական մեքենա է վթարվել, կան զոհեր եւ վիրավորներ։ Այս մասին տեղեկացնում է ՀՀ ԱՆ հաղորդագրությունը, որը ներկայացնում ենք ստորեւ։ «Վրաստանում հայկական մեքենա է վթարվել: Դեպքը տեղի է ունեցել Գորիի մոտակայքում: Կան զոհեր եւ վիրավորներ. նախնական տվյալներով 3 մարդ զոհվել է, 5-ը տարբեր աստիճանի վնասվածքներով տեղափոխվել է մոտակա հիվանդանոց: Առողջապահության նախարարությունը կապի մեջ է վրացի գործընկերների հետ, արվում է ամեն ինչ` վերջիններիս կյանքը փրկելու, ինչպես նաեւ Հայաստան տեղափոխելու համար։ Լրացուցիչ տեղեկատվություն կտրվի»։ Հայաստան-Սաուդյան Արաբիա փոխգործակցության համար ձեւավորվել է դրական մթնոլորտ. ՀՀ ԱԳՆ-ի պատասխանը՝ «Արմենպրես»-ին


Կանխվել է արգելված իրերի փոխանցման փորձը - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր Կանխվել է արգելված իրերի փոխանցման փորձը 10/23/2019 14:52 | Քրեական խրոնիկոն Հոկտեմբերի 22-ի լույս 23-ի գիշերը ՀՀ ԱՆ «Կոշ» քրեակատարողական հիմնարկի աշխատակիցները, օպերատիվ տվյալներն իրացնելով, կանխել են արգելված իրերի ներնետումը հիմնարկի բնակելի տարածք: Այս մասին հայտնում են ՀՀ ԱՆ քրեակատարողական ծառայության հանրային կապերի բաժնից։


Փաստաթղթեր ՀՀ նախագահի հրամանագրերը ԻՐԱՔԻ ՀԱՆՐԱՊԵՏՈՒԹՅԱՆ ԷՐԲԻԼ ՔԱՂԱՔՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ՀՅՈՒՊԱՏՈՍՈՒԹՅՈՒՆ ՍՏԵՂԾԵԼՈՒ ՄԱՍԻՆ Հիմք ընդունելով «Դիվանագիտական ծառայության մասին» Հայաստանի Հանրապետության օրենքի 15-րդ հոդվածի 1-ին մասը` ո ր ո շ ու մ ե մ. Իրաքի Հանրապետության Էրբիլ քաղաքում ստեղծել Հայաստանի Հանրապետության գլխավոր հյուպատոսություն` հյուպատոսական շրջանում ընդգրկելով Քուրդիստանի տարածաշրջանը (Էրբիլ, Սուլեյմանիա, Դոհուկ): ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Մարտի 13 Երեւան ՆՀ-288 -Ա


«Խոսքեր չունեմ». Գայանե Ասլամազյանը՝ գրավիչ կերպարում | Edit.am Գլխավոր Без рубрики «Խոսքեր չունեմ». Գայանե Ասլամազյանը՝ գրավիչ կերպարում «Խոսքեր չունեմ». Գայանե Ասլամազյանը՝ գրավիչ կերպարում Իր միկրոբլոգում հրապարակված լուսանկարում դերասանուհին արձակել է մազերը։ Նա վառ շպար է ընտրել. շուրթերը ներկված են կարմիր շրթներկով։ Գայանեի ձեռքին սպիտակ վարդ է։ Մեկնաբանությունների հատվածում դերասանուհին բազմաթիվ հեշթեգեր է օգտագործել, իսկ հետեւորդները շտապել են հաճոյախոսություններ գրել. «Խոսքեր չունեմ», «դու այնքան գեղեցիկ ես»։ Օրերս հրապարակված կադրերում հաղորդավարուհին կրում էր սեւ գույնի կոստյում, բարձրակրունկներ։ Գայանե Ասլամազյանը, որը վերջին շրջանում ԱՄՆ-ում է բնակվում, նախընտրել էր պարզ սանրվածք, քնքուշ շպարով էր։ Թեեւ նա լուսանկարը չէր մեկնաբանել, հետեւորդները բազմաթիվ դրական մեկնաբանություններ էին գրել. «Գեղեցկություն»։ https://youtu.be/Iv4-vDNnun4 Ամերիկաբնակ երգչուհի Շպռոտը (Անի Թովմասյան) այս օրերին Երեւանում է եւ սեպտեմբերի 13-ին մայրաքաղաքի ռեստորանային համալիրներից մեկում տոնել է 41-ամյակը: Ծննդյան խնջույքի շոուբիզնեսյան հյուրերի թվում է...